Rakkaus muutti korealaisen Dong-Hoon Hanin elämän suunnan – Katolisen papin tiukasti rajoitettu elämä vaihtui rivitaloon Hakunilassa - Vantaa | HS.fi\nRakkaus muutti korealaisen Dong-Hoon Hanin elämän suunnan – Katolisen papin tiukasti rajoitettu elämä vaihtui rivitaloon Hakunilassa\nEteläkorealainen Kansallisoopperan kuoron laulaja Dong-Hoon Han muutti Suomeen vuonna 2009. Han asuu perheensä kanssa Vantaan Hakunilassa.\nRakkaus muutti korealaisen Dong-Hoon Hanin elämän suunnan – Katolisen papin tiukasti rajoitettu elämä vaihtui\nDong-Hoon Hanista piti tulla katolinen pappi, mutta hän vaihtoi alaa, koska rakastui ja halusi naimisiin. (KUVA: Mika Ranta / HS)\nJulkaistu: 10.10. 11:35 , Päivitetty: 10.10. 12:45\nVieraan kielen opettelu on eteläkorealaisille ihmisille vaikeaa, sanoo Vantaalla asuva eteläkorealainen oopperalaulaja Dong-Hoon Hanhttps://www.hs.fi/haku/?query=dong-hoon+han.\nHänen mukaansa erityisesti länsimaiset kielet ovat haastavia, sillä sanasto, kielioppi ja kielen rakenne poikkeavat koreasta niin paljon.\nSilti Han vastailee kysymyksiin sujuvasti suomeksi. Välillä joitain sanoja pitää hetken kaivella muistin syövereistä, mutta kielitaito on hyvä.\nHan on asunut Vantaan Hakunilassa vuodesta 2009 ja sitä ennen kuusi vuotta Saksassa Weimarissa. Saksassa hän jatkoi lauluopintojaan Weimarin Musikhochschulessa.\nSuomessa hän työskentelee Kansallisoopperan kuorossa. Siis laulaa työkseen. Ja useilla kielillä, sillä oopperaesityksessä lauletaan sillä kielellä, minkä maalaisesta esityksestä on kyse.\nRuotsiksi, suomeksi, italiaksi, ranskaksi ja saksaksi, Han luettelee.\nEläkepäiviään Dong-Hoon Han haluaisi palata viettämään kotimaahansa Etelä-Koreaan. (KUVA: Mika Ranta / HS)\nTälläkin hetkellä hänellä on meneillään kolme eri esitystä, kolmella eri kielellä. Eikö oopperalaulujen opettelu monella kielellä samanaikaisesti ole vaikeaa?\n”Ei lainkaan. Harjoittelemalla oppii”, Han vakuuttaa.\nSuomessa ja Kansallisoopperassa hän on ihanteellisessa tilanteessa.\n”Laulan ja siitä maksetaan minulle palkkaa. Suomen järjestelmä on hyvä, eikä stressiä ole liikaa.”\nEikö Etelä-Koreassa sitten makseta niin hyvin?\nTähän kysymykseen Han ei vastaa, koska ei naurultaan kykene.\n44-vuotiaasta Hanista ei pitänyt tulla oopperalaulajaa. Hänestä piti tulla katolinen pappi. Pään uranvaihtoon käänsi rakkaus.\nHan opiskeli teologisessa yliopistossa Gwangjun kaupungissa Etelä-Koreassa, ja opiskeluaikana hän tapasi myös nykyisen vaimonsa. Katolisena pappina perheen perustaminen olisi pitänyt unohtaa, sillä naimisiin ei olisi saanut mennä.\nNiinpä oli keksittävä jotain muuta. Han oli kiinnostunut laulamisesta jo teologiaa opiskellessaan, ja hän haki opiskelemaan laulua yliopistoon Soulissa.\nTangomarkkinoilta Dong-Hoon Han vetäytyi, koska ei kokenut olevansa siihen vielä valmis. (KUVA: Mika Ranta / HS)\n”Pääsin sitten sisään. Siitä se alkoi”, Han muistelee.\nEnsin hän päätyi Saksaan oopperan kuoroon Weimariin. Sinne hän muutti talvella 2002. Muutos oli melkoinen, olihan Han asunut nykyisin yli 11 miljoonan asukkaan Soulissa. Hänen kotikaupungissaankin, Jejun saarella Korean niemimaan eteläpuolella asuu yli 600 000 ihmistä. Weimarissa vain hiukan yli 60 000.\nSaksasta Hanin muutti Suomeen. Maisemanvaihdossa ei ole sinällään mitään poikkeuksellista: Han saapui Helsinkiin Kansallisoopperaan koelauluihin ja sai paikan vuonna 2009. Ensin hän muutti yksin, mutta jo samana vuonna hänen vaimonsa ja nyt 13-vuotias poikansa seurasivat perässä. Pian perheen koko kasvaa yhdellä, sillä tammikuussa pariskunnalle syntyy vauva.\nEnsin Han ja sitten koko perhe muuttivat Vantaan Hakunilaan, jossa he ovat asuneet tähän päivään saakka. Ensin vuokra-asunnossa kerrostalossa, ja vuodesta 2011 lähtien Han on asunut perheineen omassa rivitaloasunnossa.\nSieltä Han matkustaa päivittäin töihin Oopperatalolle Töölöön.\nViime kesänä Hanista tuli Suomessa pieni kuuluisuus. Hän nimittäin osallistui kilpailuun Tangokuninkuudesta ja ylsi aina finaaliin saakka.\nHan valittiin yhdeksi 12:sta finalistista kesäkuun alussa. Kesäkuun lopussa Seinäjoen Tangomarkkinat tiedotti, että Han on jättäytynyt kilpailusta pois. Tangomarkkinat olivat 10.–14. heinäkuuta.\nDong-Hoon Han viettää paljon aikaa kesämökillään Lempäälässä. (KUVA: Mika Ranta / HS)\nTangomarkkinoiden tiedotteessa Han kertoi poisjäännin syyksi, ettei hän ole vielä valmis täyttämään yleisön odotuksia mahdollisena Tangokuninkaana.\nLue myös: Dong-Hoon Han jättäytyi pois Tangomarkkinoiden finaalista, festivaali kuvailee päätöstä poikkeukselliseksihttps://www.hs.fi/kulttuuri/art-2000006161803.html\nNyt hän tarkentaa syitä päätökselleen, jota hän pitää yhä oikeana.\n”Suomen kielen yksityiskohdat ovat sellaisia, etten osaa niitä tarpeeksi. Suomenkieliset sanoitukset eivät avaudu minulle riittävän hyvin. Haluan ymmärtää paremmin, mitä laulan”, Han sanoo.\nLisäksi monet Tangokuninkaan jo myydyt keikat ensi vuonna olisivat menneet päällekkäin Hanin oopperatöiden kanssa.\nTangokuningas-finaaliin pääsy yllätti myös Hanin.\n”Semifinaali oli minun finaalini. Finaalipaikka oli yllätys kaikille, sekä minulle että perheelleni”, Han kertaa.\nIhmisten positiivinen palaute silti ilahdutti Hania. Esimerkiksi Meritango-risteilyllä Han valittiin yleisön suosikiksi miehistä. Kesäkuussa hän kuvaili saamaansa vastaanottoa mahtavaksi. Kielteisiäkin kommentteja sosiaalisessa mediassa tuli, mutta niitä tuli lähinnä tavasta, jolla hän ääntää suomea.\nSe ei Hania yllättänyt. Hän muistuttaa olevansa korealainen, ei suomalainen.\nOopperan kuoron laulajana Hanilla on kohtalaisen paljon vapaa-aikaa. Aamupäivisin on usein harjoitukset, illalla toiset harjoitukset tai esitykset. Niiden välissä hän käy usein urheilemassa, sillä se pitää hänet hyvässä laulukunnossa. Oopperalaulajan arki kuulostaa paljon ammattiurheilijan arjelta. Molemmissa harjoitellaan usein kaksi kertaa päivässä.\nEsitysillat ovat kiireisiä ja pitkiä. Esimerkiksi nyt meneillään oleva ooppera Carmen on melko pitkä esitys. Se alkaa klo 19, ja kotona hän on yhdeltätoista illalla. Aamulla herätyskello puolestaan soi jo seitsemältä.\n”Esityksen jälkeen kroppa käy kierroksilla, eikä uni tahdo heti tulla”, Han sanoo.\nOoppera ja laulaminen kulkevat Hanin perheellä veressä. Hanin poika Jul esiintyy isänsä kanssa samalla lavalla Carmenissa. 13-vuotias Jul on Kansallisoopperan lapsikuoron laulaja. He esiintyivät yhdessä myös neljä vuotta sitten. (KUVA: Jae-Sung Park)\nTavallisesti oopperaesityksiä on kahdesta kolmeen viikossa. Joskus voi olla jopa viisi.\nKiirettä Hanilla on pitänyt muutenkin. Kaksi vuotta sitten hän kuvasi Etelä-Korean yleisradioyhtiön EBS:n matkaohjelmaa nimeltä World Theme Travel. Päivittäin Etelä-Koreassa esitettävässä ohjelmassa Han esitteli Suomea neljän jakson ajan. Hän kiersi muun muassa Lapissa, Tampereella, Vantaalla ja Helsingissä.\nOhjelma on Etelä-Koreassa suosittu: sitä katsoo päivittäin kahdeksan miljoonaa ihmistä. Hanin laulutaidot ovat esillä myös ohjelmassa: yhdessä jaksossa hän laulaa Finlandia-hymniä Sibelius-monumentin luona, luonnollisesti suomeksi.\nElokuussa hän kuvasi ohjelmaa jälleen. Sillä kertaa Han keskittyi pelkästään Lappiin. Suomi ja Suomen luonto ovat tehneet häneen vaikutuksen muutenkin.\n”Suomessa parasta on luonto, ihmiset ja Oopperatalo. Suomalaiset ovat ystävällisiä. Haluan kiittää työkavereitani, naapureitani ja kaikkia ystäviäni. Luonnon lisäksi ihmiset ovat olleet lahja minulle”, Han sanoo.\n”Olen kuitenkin asunut Euroopassa lähes 20 vuotta. Tunnen itseni puoliksi eurooppalaiseksi. Ruisleivästäkin tykkään”, Han sanoo.\nSuomalaiseen tapaan Hanilla on kesämökki. Kun hän on lomalla oopperasta, hän viihtyy mökillään Lempäälässä ja kertoo etenkin nauttivansa uimisesta. Lapissa Posiolla hän on puolestaan järjestänyt pääsiäiskonsertin jo seitsemänä vuonna. Kahdeksas on luvassa ensi vuonna.\n”Posiolta on peräisin myös innostumiseni tangoon”, Han sanoo.\nHan viihtyy Suomessa hyvin, mutta käy myös usein kotimaassaan. Sinne hän haluaisi palata viettämään myös eläkepäiviään, sitten kun se aika koittaa.\nKansallisoopperan laulajan eläkeikä alkaa 55-vuotiaana. Mutta Hanin mukaan baritonina hänen laulun kulta-aikansa on silloin vasta alussa. Han sanoo haluavansa laulaa eläkeiän jälkeen vielä 25 vuotta.\n”Ehkä minusta tulee eläkkeellä tangomestari”, Han sanoo ja nauraa.


Ajankohtaista - Kuntayhtymä Kaksineuvoiseen\nKoronarokotukset laajenevat uusiin väestöryhmiin\nKoronarokotukset päästään ulottamaan Kuntayhtymä Kaksineuvoisen alueella uusiin väestöryhmiin. Tiistaista 13.4.2021 alkaen koronarokotukseen voivat ikänsä puolesta varata ajan kaikki vuosina 1952‒1956 syntyneet henkilöt. Lisäksi riskiryhmiin kuuluvien ajanvaraus laajenee niin, että tiistaista 13.4.2021 lähtien ajan voivat varata sekä vuosina 2004–2005 syntyneet riskiryhmään 1 kuuluvat nuoret että vuosina 1957–1966 syntyneet riskiryhmä 2:een kuuluvat henkilöt. Ajan koronarokotukseen voivat edelleen…\nTHL:n määritelmät koronarokotusten riskiryhmistä ovat seuraavat: Riskiryhmä 1:een kuuluvat ne henkilöt, joilla on vaikealle koronavirustaudille erittäin voimakkaasti altistava sairaus tai tila: Elinsiirto tai kantasolusiirto Aktiivisessa hoidossa oleva syöpätauti Vaikea puolustusjärjestelmän häiriö Vaikea krooninen munuaissairaus Vaikea krooninen keuhkosairaus Lääkehoitoinen tyypin 2 diabetes Downin oireyhtymä (16 vuotta täyttävät ja sitä vanhemmat) Riskiryhmä 2:een puolestaan kuuluvat…\nKoronatilanne rauhallinen, rokotukset etenevät THL:n ohjeiden mukaisesti\nKoronatilanne Kuntayhtymä Kaksineuvoisen alueella jatkuu rauhallisena. Huhtikuun aikana ei ole tullut ilmi yhtään uutta tartuntaa. Karanteenissa on tällä hetkellä yksittäisiä koronapositiiviselle altistuneita henkilöitä. Julkisia altistuspaikkoja ei tällä hetkellä ole. Avin määräykset ja Nyrkin suositukset ovat voimassa tällä erää huhtikuun loppuun saakka. Koronarokotukset ovat edenneet suunnitelmien mukaan ja nyt reilut 24 % alueemme yli 16-vuotiaista on…\nEtelä-Pohjanmaan kuntien päihdekysely asukkaille 11.4.2021 saakka\nVoit vastata päihdekyselyyn tässä osoitteessa. www.epshp.fi/paihdekysely…\nKuntalainen ei voi itse valita tai vaihtaa koronarokotevalmistetta\nRokotukset AstraZenecan koronarokotteella jatkuvat THL:n ohjeiden mukaisesti. AstraZenecan koronarokotteeseen liittyvät selvitykset huolettavat kuntalaisia. – Meille tulee nyt paljon yhteydenottoja, joissa asiakas kertoo haluavansa vaihtaa koronarokotevalmisteen johonkin muuhun kuin AstraZenecaan, Kuntayhtymä Kaksineuvoisen johtava ylilääkäri Heidi Ojala kertoo. Kulloinkin pistettävä koronarokotevalmiste ei kuitenkaan ole asiakkaan päätettävissä oleva asia. Eri rokotevalmisteet suunnataan THL:n ohjeita noudattaen, rokotteiden saatavuuden mukaisesti….\nEvijärven kunnan, Kauhavan kaupungin sekä Kuntayhtymä Kaksineuvoisen yhteinen valmiusjohtoryhmä on käsitellyt 6.4. kokouksessaan huhtikuun alusta voimaan tulleita Avin määräyksiä ja Nyrkin suosituksia. Avin määräyksen mukaisesti Etelä-Pohjanmaalla on voimassa 20 hengen kokoontumisrajoitus. Nyrkki suosittelee edelleen yksityistilaisuuksiin 10 hengen rajaa. Avin määräykset ja Nyrkin suositukset ovat voimassa huhtikuun loppuun saakka. Näihin perustuen valmiusjohtoryhmä on päättänyt seuraavista toimista,…\nALISA ‒ arvioiva liikkuva sairaala -malli käyttöön Kuntayhtymä Kaksineuvoisessa\nSairaalaosastolle tulee ajoittain uudelleen potilaiksi sellaisia henkilöitä, jotka ovat melko hiljattain sairaalaosastolta kotiutuneet. Tätä kutsutaan pyöröovi-ilmiöksi. Syynä siihen, että asiakas palaa uudelleen sairaalaan, on usein se, että asiakkaan voinnissa koetaan muutoksia kotiutuksen jälkeen. Toisinaan sairaalaosastolla kuitenkin nähdään, että potilaan vointi on lähes samanlainen kuin aiemmassa kotiutustilanteessa. Ennen uudelleen osastolle saapumista asiakas on käynyt ensihoidon kuljettamana…\nKoronarokotukset etenevät THL:n ohjeistusten mukaisesti\nKuntayhtymä Kaksineuvoisen alueella ensimmäisen koronarokoteannoksen on saanut tähän mennessä 3204 henkilöä. Yli 75-vuotiaista rokotteen ensimmäisen annoksen on saanut 76 % alueemme väestöstä. – Rokotukset etenevät rokotteiden saatavuuden mukaan, THL:n ohjeita noudattaen, tiivistää vs. hoitotyön johtaja Johanna Heino. Tällä hetkellä rokotusvuorossa ovat iän puolesta kaikki 70 vuotta täyttävät ja sitä vanhemmat kuntalaiset sekä riskitekijöiden puolesta THL:n…\nTule mukaan etäluennolle: Vinkkejä lapsiperheille monipuolisempaan ruokailuun\nLöytyykö kotoasi nirsoileva napero tai energiajuomalla elävä teini? Kaipaatko arkeen ideoita, miten koko perhe voisi syödä paremmin? Ottaisitko mielelläsi vastaan vinkkejä yhteisten ruokailujen suunnitteluun? Kuntayhtymä Kaksineuvoinen järjestää yhteistyössä Seamkin opiskelijoiden kanssa lapsiperheille suunnatun ravitsemusluennon. Luento järjestetään etänä teamsin välityksellä torstaina 22.4. klo 14–15. Luento tallennetaan, joten sen voi kuunnella myös jälkikäteen. Liity etäluennolle napsauttamalla tätä …\nEtelä-Pohjanmaa palasi perustasolle, kontaktien välttäminen, maskit ja turvavälit edelleen avainasemassa\nEtelä-Pohjanmaan koronanyrkki on päättänyt eilisessä kokouksessaan, että sairaanhoitopiirin alue on palannut koronan suhteen kiihtymisvaiheesta takaisin perustasolle. Maakunnan mittakaavassa koronatilanne on rauhallinen ja ilmaantuvuusluku matala. Kauhavan kohdalla paikallinen tilanne on kuitenkin toisenlainen. Maaliskuun aikana on todettu yhteensä 21 koronatartuntaa, mikä on Kauhavan väkilukuun nähden paljon. – Tilanne johtuu pääosin Etelä-Afrikan virusmuunnoksen aiheuttamasta tartuntaketjusta, jolla on havaittu…


My way of life: Huominen on huomenna\nTänään heräilin vasta puolilta päivin ja aamupäivä meni rennosti telkkaria katsellen ja sanakokeeseen kertaillen. Rakastan just sitä viikonlopuissa, kun ei ole kiire mihinkään, vaan voi ottaa rennosti!\nNeljän maissa lähdin Nean kanssa kaupunkiin. Oli tosi kiva päästä viettämään aikaa taas yhdessä, koska koulun takia molemmilla on ollut kiirettä, eikä olla keretty näkemään. Käytiin Subilla syömässä ja sen jälkeen suunnattiin Finnkinolle katsomaan Talvinen tarina niminen elokuva. Tykkäsin leffasta, koska se oli jotenkin mukaansatempaava ja koskettava, eikä missään vaiheessa tullut sellaista hetkeä, että olisin odottanut sen loppuvan.\nHuomenna mulla onkin edessä uuteen kesätyöpaikkaan tutustuminen ja papereiden allekirjoittaminen. Mut nimittäin valittiin yhteen päiväkotiin kesätöihin, enkä kyllä malta odottaa, että pääsen ensimmäistä kertaa tienaamaan itse rahaa. Tää on nimittäin eka kerta, kun menen minnekkään kesätöihin.\nHyvää alkavaa viikkoa jokaiselle!\nLähettänyt zirppps klo 20.08\nTunnisteet: kaverit, kesätyöt, leffassa, viikonloppu\nJenni 24. helmikuuta 2014 klo 13.54\nEikä, mun piti mennä katsomaan toi talvinen tarina, ja odotin sitä leffaa tosi kauan, mutta sitten niitä näytöksiä ei tullutkaan meidän kaupunkiimme!! :( Ärsytti kyllä niin paljon, pitää nyt vaan odottaa sitten dvd:tä tai lukea se kirja...\nTää blogin tausta ei oikein iske muhun, mutta kai se on maku kysymys. Sulla on ihanat silmät ja hienot kulmat! :)\nzirppps 24. helmikuuta 2014 klo 17.11\nVoi harmi :( Mut onneks siitä tulee dvd! Kiitos :)\nAnonyymi 25. helmikuuta 2014 klo 10.25\nkoko kesäksi töihin? :3\nzirppps 28. maaliskuuta 2014 klo 18.43\nEi kun kahden viikon työsopimuksesta on kyse :)\nKatri 25. helmikuuta 2014 klo 17.18\nEn oo hei ikuisuuteen oikeesti käynyt leffasta, musta tuntuu niin kauheasti siltä ettei oikeesti mitää hyvää oo tullu pitkään aikaan. Uusi kummeli-leffa ois kyl semmonen minkä ite mieluusti kävisin katsomassa jonakin päivänä kun elämä hymyilee ja on aikaa viikonloppuna jollain kaverilla. :D\nzirppps 25. helmikuuta 2014 klo 18.18\nMäki oon miettiny et se kummeli vois olla hyvä :)\nKuitenkin aina, on elämä laina\nTää on kaunis päivä, mä oon onnellinen\nTää on hallussa


Halvimmat Hitman: Blood Money PC:lle Digital Code | livekortti.fi\nHitman: Blood Money PC:lle\n07-07-2022 - 09.38;\nHITMAN: BLOOD MONEY PC:lle on digitaalinen koodi, jolla ei ole viimeistä käyttöpäivää. Ostettuasi koodin saat sen välittömästi sähköpostiisi ilman toimituskuluja.\n86434 86434 86434 Io-Interactive HITMAN: BLOOD MONEY PC:lle on digitaalinen koodi, jolla ei ole viimeistä käyttöpäivää. Ostettuasi koodin saat sen välittömästi sähköpostiisi ilman toimituskuluja.\n07-07-2022 - 09.38\nMeiltä löydät HITMAN: BLOOD MONEY PC:lle aina edullisesti. Hintamme ovat halvat, sillä ostamme digitaaliset koodit suurissa tukkuerissä ja annamme ostoissa syntyneet säästöt suoraan sinun hyväksesi Arvoisa Asiakkaamme. Edullisuuden lisäksi voit olla varma, että koodimme ovat aina 100% legitiimejä, sillä ne on hankittua virallisilta tukkukauppiailta.\nLähetämme HITMAN: BLOOD MONEY PC:lle digitaalisen koodin sinulle heti ostoksesi jälkeen, suoraan sähköpostiisi. (pre-order tuotteet ovat tilattavissa ennakkoon ja ne toimitetaan viimeistään tuotteen julkaisupäivänä.)\nLive Chattimme (24/7) ja toimiva asiakaspalvelumme ovat aina palveluksessasi, jos sinulla on kysyttävää tai ongelmia HITMAN: BLOOD MONEY PC:lle koodiin liittyen.\nHelppokäyttöinen, 3-vaiheinen ostosysteemimme on suoraviivainen, eikä sisällä ylimääräistä kaavakkeiden täyttöä. Anna vain meiliosoitteesi, valitse maksutapa ja maksa, eli HITMAN: BLOOD MONEY PC:lle ostaminen livekortti.fi:stä on todella nopeaa ja helppoa.\nHITMAN: BLOOD MONEY:n minimi laitevaatimukset PC:lle\nKuinka ostan Hitman: Blood Money PC:lle?\nHitman: Blood Money PC:lle :lle Livekortti.fi :sta on helppoa kuin 1 2 3! Anna vain meiliosoitteesi, valitse maksutapa ja maksa!\nHitman: Blood Money PC:lle :lle ovat aina edullisia.


Asenteella duunia - hanke\nKiitos hankkeessa mukana olleille rakennusteollisuusyrityksille, TE-toimistolle, oppilaitoksille, yrittäjäyhdistyksille, elinkeinoyhtiölle sekä hanketta tukeneille muille hankkeille ja asiantuntijoille.\nHankkeessa hankittu työntekijäpankin sähköinen alusta jää JPYP:n käyttöön ja hallinnoimaksi. Alustaa pystytään kehittämään tulevaisuudessa, mikäli yritysten tarpeet muuttuvat ja kasvavat. JPYP:n hallinnoima Työ etsii tekijäänsä -hanke tulee jatkamaan työntekijäpankin käyttämistä ja markkinointia. Kyseinen hanke on saanut Leader-rahoituksen ja se alkaa marraskuussa 2019. Hankkeen toimialue on laaja ja se ulottuu neljän Leader-toimijan alueelle.\n040 756 0510\nAsenteella duunia -hanke\nHankkeen tavoitteena on hakea ratkaisua työvoiman kohtaamisongelmaan työnhakijoiden ja työnantajien välillä. Hanke edistää työpaikkojen löytämistä, työnhakijoiden työllistymistä ja työntekijöiden saamista yrityksiin. Hanke kannustaa ja edistää uudenlaista yhteistyötä yritysten välillä.\nTämä hanke käynnistää kokeilun, jonka tavoitteena on kehittää ja suunnitella pilottiryhmälle yhteinen perehdytysmalli/passi. Toimenpiteellä tavoitellaan uudenlaisen yhteistyön rakentumista eri yritysten välille työvoiman saatavuuteen liittyen. Mallissa työntekijä suorittaa osassa tai kaikissa yrityksissä perehdytyspassin, jonka sisältö tässä kokeilussa rakennetaan pilottiyritysten tarpeiden pohjalta. Perehdytykset pyritään järjestämään siten, että koulutus järjestetään pienryhmittäin. Perehdytyspassin suorittaneilla henkilöillä on mahdollisuus työskennellä useassa yrityksessä ja liikkua sujuvasti eri yritysten välillä työvoimatarpeen mukaan. Mikäli perehdytyspassista saadaan toimiva malli, niin sitä voidaan monistaa isommalle ryhmälle ja laajemmalle alueelle.\nHankkeen kohderyhmänä on alueella toimivat rakennusteollisuuden toimialaan liittyvät yritykset ja työnhakijat.\nHankkeessa toteutettavia toimenpidekokonaisuuksia ovat:\n1. Verkoston kokoaminen\n2. Työnhakijasta työntekijäksi - Yrityskohtaisen mallin sekä työntekijäpolun luominen\n3. Prosessien yrityskohtainen esittely, tiedotussuunnitelman laadinta sekä markkinointimateriaalin suunnittelu\n4. Perehdytysmallin/passin jalkauttaminen, seuranta ja yhteenveto\nHankkeen tuloksena syntyy uusi paikallinen yritysten yhteistyö- ja toimintamalli, jonka seurauksena tuotetaan perehdytysmalli/passi. Tavoitteena on saada viisi yritystä sitoutumaan kokeiluun. Yritysten välinen yhteistyö lisääntyy ja vertaisoppimisen kautta työntekijäpolut ja työnantajakuvat kehittyvät, jotka lisäävät yritysten vetovoimaisuutta työnhakijan näkökulmasta. Hanke edistää työntekijöiden ja työnantajien kohtaamista. Hankkeessa perustetun rekryklubin tarkoituksena on toimia hankkeen päättymisen jälkeen toiminnan tukena, jotta uuden yhteistyöverkoston toiminta jatkuisi ja kehittyisi. Hankkeessa käydään asian suhteen aktiivista vuoropuhelua TE-palveluiden asiantuntijoiden kanssa.\nHankkeen kesto 11/2018 – 04/2019\nHankkeen hallinnoija: Järvi-Pohjanmaan Yrityspalvelu Oy\nPäärahoittaja: AIKO (Etelä-Pohjanmaan liitto)\nVastuuhenkilönä toimitusjohtaja Vesa Alanko-Luopa ja projektipäällikkönä Mika Palosaari.\nHankkeen toimitilat ovat Järviseudun ammatti-instituutissa, Hoiskontie 25, 62900 Alajärvi.


Dogma Brewery (Belgrad, Serbia) - arvostelut - TripAdvisor\nRavintolat lähellä paikkaa Dogma Brewery\nKaikki nähtävä ja koettava lähellä kohdetta Dogma Brewery\nDogma Brewery - arvostelut (Belgrad)\nBelgrad: näe ja koe – sijalla 63/183\nSuljettu nyt: 12.00 - 22.00\nAuki tänään: 12.00 - 22.00\nAukioloajat tänään: 12.00 - 22.00\nKaunis paikka vähän piilossa\nMukava panimo ja hanat. 12 oluet. Yritin allekirjoittaa IPA: n ja Valkoisen IPA: n, ja onnittelin molempia. Henkilökunta mielellään selittää oluet. Ei hyvää ruokaa menue, voitaisiin täydentää kylmät leikkeet, välipaloja jne. (Erityisesti cuz tämä maa on täynnä hienoja), mutta hampurilainen oli kunnollinen.\nUpea asetus ja hyvä olut\nKävi tämän panimon kesäkuussa ja sai maistaa useita oluita. Kaikki olivat todella maukkaita, joten he varmasti tekevät asiat oikein. Vanha rakennus, jossa seinällä maalattuja seinämaalauksia. Oli hieno puhu paikallisten kanssa ja jopa tarjottiin hissin kaupunkiin, kun miehistö muuttui vuorotellen:) Sitä kutsun suurta palvelua!\nVain hieno paikka, jolla on mukava olut! Olen tulossa varmasti taas! Vanha rakennus tuo lisäarvoa koko kokemukselle.\nRakastan tätä vanhaa tehdaspanimoa.\nKuten sanoin, rakastan ajatusta siitä, että joku käytti aikaisemmin käyttämättömän avaruuden ennen ja käänsi sen paikalle, jotta kävelisi vain 5 minuutin ajomatkan päässä kaupungin keskustasta. Jossa voit nauttia monenlaisia käsityöluuja ja oppia jotain prosessi, jolla voit tehdä drinkin.\nDogman panimo & Tap huone\nParas käsityöjuomamyynti Serbiassa ja luultavasti Balkanilla. Erinomainen olut erittäin mukava tap-huone, hyvä musiikki, eräänlainen tavara.\nUp & coming craft-panimo\nSuositellaan kaikelle Belgradin matkustavalle oluen rakastajalle. Hoptopod IPA ja Svetionik Pale Ale olivat molemmat unohtumattomia oluita pois lyhyt, mutta laadukas menu. Yhteinen omistaja oli erittäin ystävällinen ja kutsui meidät pikareitillä tehtaalle nähdäksesi missä olut valmistetaan. Panostus panimoiden laajentamiseen ravintolaan odotan innolla, mitä he tulevat esittelemään...seuraavaksi!Lisää\nYstäväni ja minä maistimmekin Albino IPA: ta, kun olimme vierailemassa Druken Chiwawa -buttonipakkauksessa. Olut oli hämmästyttävä, joten olimme innoissaan kuullessamme, että Dogman panimo ja hanat olivat aivan kaupungin laidalla. Menimme kosketushuoneeseen noin kaksikymmentä, joten meillä oli paikka enimmäkseen itsellemme. Meillä oli runsaasti aikaa keskustella oluesta...baarimestarilla ja meille saatiin hyvä kiertue panimoon. Jos palaamme Belgradiin, menemme varmasti takaisin.Lisää\nKäsityöläinen Belgradissa? IPA? Valitse DOGMA !!!\nNäin kuvittelin BEER-paratiisia! ! ! Ystävä suosittelee minua Dogma Brewery ja tästä lähtien tämä on paikka, jossa tulen joka kerta kun käyn Belgradissa. Pieni panimo, kaunis taproom ja todella rehellinen ja mukava henkilökunta. Kokeilin kaikkia DOGMAn oluita (Svetionik, Hoptopod ja Albino), mutta kaikesta kunnioituksesta äänestän...Hoptopodille. (IPA). Nämä hirviö 6: lla. 5% alk on kaikki, mitä tarvitset oluesta. Panimo sijaitsee aivan taproomin takana, joten voit katsella oluen tuotantoa:) Dogma, nähdään pian! Kippis!Lisää\nDogma-panimo & Tap Room\nOlemme pieni eräkaupallinen panimo, joka on erikoistunut tekemään erikoisia hoppy ales -tuotteita käyttämällä parhaita luonnollisia ainesosia. Tap Room on loistava paikka kaikille, jotka pitävät suuresta oluesta ja tunnelmasta? Tervetuloa\nSaat nopeita vastauksia yrityksen Dogma Brewery henkilökunnalta ja aiemmilta asiakkailta.\nKiinnostavat kohteet ja maamerkit, Akvaariot


Investointien rahoitusvaihtoehdot : Leasing, osamaksu ja laina - Theseus\nInvestointien rahoitusvaihtoehdot : Leasing, osamaksu ja laina\nEskuri, Hanna (2009)\nTämän opinnäytetyön tavoitteena oli selvittää, mitä investointikohteita yrityksellä on ja miten ne rahoitetaan. Tarkoitus oli selvittää, mikä rahoitusmuoto on yritykselle paras ja missä investointikohteessa se on paras. Rahoitusmuotoja tarkasteltiin yrityksen näkökulmasta.\nOpinnäytetyön teoreettinen viitekehys keskittyi rahoitusmuodoista ja investoinneista kirjoitettuihin teoksiin sekä sähköisiin lähteisiin. Opinnäytetyössä käytettiin laadullista eli kvalitatiivista tutkimusotetta. Keskeisen tutkimusmenetelmän muodostivat lähdeaineistot sekä yrittäjien haastattelut ja vertailulaskelmat. Näiden avulla selvitettiin rahoitusmuotojen käytettävyyttä investointien rahoitukseen.\nTutkimustuloksena voitiin todeta, että sekä leasingrahoitus että lainarahoitus ovat hyviä vaihtoehtoja yrityksen investointikohtien rahoittamiseen. Osamaksurahoitusta ei välttämättä kannata käyttää. Yksiselitteisesti ei kuitenkaan voida sanoa, mikä vaihtoehto on yritykselle paras, koska yritykset ovat niin erilaisia.\nTutkimuksen perusteella voi ainoastaan suositella leasing- tai lainarahoitusta yritykselle, mutta lopulta yritys voi ainoastaan sen päättää. Yrityksen koko, toimiala ja rahoitusrakenne vaikuttavat investointitarpeisiin ja käytettyyn rahoitusmuotoon. Ulkopuolisen on vaikea esittää näkemyksiä rahoitusvaihtoehdon paremmuudesta tuntematta yritystä.


Porin Cheerleading Akatemia - Porin Cheerleading Akatemia\nJOUKKUEIDEN INFO SIVUJA PÄIVITETÄÄN\nKilpajoukkueiden joukkuejaot pidetään elokuussa viikolla 31.\nMM-projektijoukkue Westside junior All girl\nSeuratuotteita tilattavissa Wild Cheerin verkkokaupassa 7.2.-20.2.2022.\n20.06.2022Joukkueiden info sivustot päivityksessä 10.06.2022HARRASTERYHMIEN ILMOITTAUTUMINEN KAUDELLE 22-23 10.06.2022KILPAJOUKKUEIDEN JOUKKUEJAOT KAUDELLE 22-23 13.05.2022MM-projektijoukkue Westside junior All girl 01.03.2022Ilmoittautuminen soveltavan liikunnan ryhmään 02.02.2022SEURATUOTTEET WILDCHEERILTÄ\nJoukkueiden info sivuja päivitetään tulevaa kautta varten, jonka vuoksi ne ovat tällä hetkellä poissa käytöstä.\nIlmoittautuminen harrastejoukkueisiin aukeaa 18.7.2022 klo 06:00Joukkueisiin otetaan mukaan uusia harrastajia niin kauan, kun avoimia paikkoja on jäljellä. Porin Cheerleading Akatemian harrastejoukkueet harjoittelevat hyvässä ilmapiirissä, oppien lajitaitoja,\nJoukkuejaot viikolla 31Joukkuejaot kauden 2022-2023 kilpajoukkueisiin järjestetään viikolla 31. Ilmoittautuminen joukkuejakoihin on auki 18.7.-24.7.-22. Kaikki joukkuejakotilaisuudet järjestetään PCA Gymillä osoitteessa Savipajakatu 2, 28610 Pori.Ma 1.8. Alfa\nWestside Junior All Girl on junioreiden MM-projektijoukkue. Joukkue kilpailee joulukuussa 2022 MM-karsinnoissa tavoitteenaan päästä edustamaan Suomea Orlandoon vuoden 2023 MM-kilpailuihin.Mukaan voi hakea 2008-2004 syntynyt urheilija mistä tahansa Suomen kaupungista.\nOletko aina haaveillut cheerleading -harrastuksen aloittamisesta? Nyt se on mahdollista Porin Cheerleading Akatemian uudessa, kaikille avoimessa harrasteryhmässä Special Alfassa! Ryhmä on tarkoitettu alakouluikäisille, joilla on vamman, sairauden tai muun\nSeuratuotteita tilattavissa Wild Cheerin verkkokaupassa 7.2.-20.2.2022.Verkkokauppaan pääset klikkaamalla tästä. Koodi tuotesivuille: PCACheer22Tuotteet postitetaan suoraan kotiin ennakkomyynnin päätyttyä 2-8 viikossa. Tuotekohtaiset tiedot ilmoitetaan tuotesivulla.


Rastilippu – Rasti-Jyry\nRastilippu käytössä kuntosuunnistuksissa ja omatoimirasteilla\nRasti-Jyryn kuntorasteille ja omatoimirasteille on otettu käyttöön Rastilippu-palvelu. Suunnistusliiton kehittämä Rastilippu on tarkoitettu kaikille kuntosuunnistajille tapahtumaan ilmoittautumiseen ja maksamiseen. Rastilippu kokoaa suunnistajan osallistumiset ja tulokset väliaikoineen yhteen paikkaan myöhempää tarkastelua varten. Rastilippu-palveluun on tarkoitus koota kaikki Suomen kuntosuunnistustapahtumat, sen käyttö yleistyy pikkuhiljaa seurojen keskuudessa.\nEnsimmäisenä Rastilipussa voi ilmoittautua korttelirasteille ja maksaa osallistumismaksun ilmoittautuessa. Aluerastien alkaessa nekin löytyvät Rastilipusta. Ennakkoon ilmoittautuminen ja maksaminen nopeuttaa toimintaa tapahtumapaikalla, eikä maksuvälineitä tarvitse silloin käsitellä paikan päällä. Ilmoittautuminen ja maksaminen onnistuu edelleen tapahtumapaikalla, jos ei halua käyttää Rastilippua.\nRastilipusta voi myös ostaa Rasti-Jyryn omatoimirastien karttoja ja ratoja käyttöönsä ja viedä tulokset palveluun suunnistuksen jälkeen itse joko käsin tai gpx-tiedostona väliaikoineen ja reitteineen.\nRastilippuun kirjautumiseen tarvitaan Suomisport-tunnus. Jos suunnistaja ei sellaista ole vielä luonut, hänen yrittäessään kirjautua sisään Rastilippuun järjestelmä ohjaa luomaan tunnuksen. Tunnusta varten tarvitaan sähköpostiosoite, puhelinnumero sekä henkilötunnus.\nKun tunnukset on luotu, Rastilippuun voi kirjautua syöttämällä sähköpostiosoitteen tai puhelinnumeron kirjautumissivulle. Järjestelmä käyttää vahvaa tunnistautumista ja lähettää sähköpostilla kertakäyttöisen kirjautumislinkin tai tekstiviestillä koodin, jonka avulla voi kirjautua palveluun. Kirjautuja saa uuden linkin tai koodin jokaisella kirjautumiskerralla.\nSuunnistajan profiilitietoihin Rastilipussa kannattaa syöttää oman emit-kortin numero, jos omistaa emitin. Emit-numeron avulla tapahtumassa suunnistaja tunnistetaan ja tarkistetaan, onko hän ennakkoilmoittautunut ja maksanut osallistumismaksun.\nRastilipussa olevassa Suomen kartassa näkyvät kaikki palveluun syötetyt tapahtumat, joita voi selata ajankohdan mukaan kartalla. Tapahtumia voi tarkastella myös listana. Tapahtumat, joissa Rastilipun ilmoittautumis- ja maksutoiminnot ovat käytössä, on merkitty pienellä Rastilipun logolla. Tapahtumia voi tarkastella kirjautumatta, mutta ilmoittautuminen vaatii kirjautumisen.\nYksittäisen tapahtuman tiedoissa on ilmoittautumispainike sekä maksutoiminto. Ilmoittautuessa voi lisätä oman emit-numeron järjestelmään, jos se ei siellä ole. Oma emit ei ole välttämätön, etukäteen voi ilmoittautua ja lainata emitin järjestäjiltä. Järjestäjä syöttää laina-emitin numeron tapahtumassa tulospalveluun käsin. Rataa ei tarvitse ilmoittaa etukäteen, se valitaan aina paikan päällä.\nRastilipussa on tällä hetkellä mahdollista maksaa vain aikuisen suunnistajan kertamaksun tapahtumaa kohti. Maksamiseen voi käyttää verkkopankkia, pankkien Siirto-palvelua, Visaa tai Pivoa.\nPalvelua kehitetään jatkuvasti, myöhemmin palvelussa voi maksaa aikuisten lisäksi myös lasten ja nuorten osallistumismaksut, useiden ratojen osallistumismaksut sekä lainattavat emitit. Liikuntaseteleillä maksaminen on tulossa myös käyttöön palvelun kehittyessä.\nMuutkin kuin aikuisten kertamaksun maksavat suunnistajat voivat käyttää Rastilippua, sillä ilmoittautuessa on mahdollista valita “En maksa osallistumistani Rastilipussa”. Sen jälkeen alasvetovalikosta voi kertoa maksamattomyyden syyn, esimerkiksi seuran jäsenyys, yhteistyökumppani, maksaminen sovelluksella tai setelillä jne. On siis mahdollista ilmoittautua etukäteen, mutta maksaa vasta tapahtumapaikalla.\nRasti-Jyry on tuottanut ratoja omatoimisuunnistajille ostettavaksi ja ladattavaksi Rastilipusta. Kartat löytyvät samoilla periaatteilla kuin suunnistustapahtumatkin. Kun suunnistaja valitsee tapahtuman ja maksaa sen, hän saa ladattua kartan ja voi tulostaa sen käyttöönsä. Seuran jäsenet ja yhteistyökumppanien jäsenet voivat ladata kartan maksutta.\nOmatoimisuunnistuksen tulokset Rastilippuun\nRasti-Jyryn Rastilipussa toimii Navisport-tulospalvelu, johon omatoimisuunnistaja voi syöttää tuloksensa suunnistuksen jälkeen joko käsin tai gpx-tiedostona. Gpx-tiedoston vieminen Navisportiin tuo myös rastien väliajat ja reitin näkyviin palveluun. Tulospalvelun linkki löytyy kunkin tapahtuman tiedoista. Linkki avaa Navisportin, jonne tulokset viedään. Tulokset näkyvät Rastilipussa viennin jälkeen tapahtumakohtaisesti.


King Kong Karhula: ”Tavoitteeni on WWE” | Smarkside\nYOU ARE HERE:Home » Esittelyt » King Kong Karhula: ”Tavoitteeni on WWE”\nSalomon Marttila — 17.03.16\nLauantai 19. maaliskuuta 2016 on jo lähtökohdiltaan tituleerattavissa kaikkein aikojen merkittävimmäksi päiväksi koko kotimaisen showpainikulttuurin nuoressa historiassa. Suomen vanhin, suurin ja myös ainoa painiliiga FCF Wrestling järjestää perinteikkään Talvisota-suurtapahtuman – joka myös Suomen omaksi ”WrestleManiaksi” mielletään – jo hulppeasti kymmenettä kertaa ja juhlistaa sopivasti samassa yhteydessä omaa kymmenvuotista taivaltaan organisaationa.\nTalvisota vuonna 2006 merkitsi myös ensimmäistä tapahtumaa FCF-lipun alla. Pakatun ottelukortin avausnumerossa kaksi verrattain kokematonta nuorukaista otti mittaa toisistaan. Toinen heistä on edessäni istuva King Kong Karhula, joka nyt, vuosikymmen myöhemmin, on jälleen katsova tuota samaa vastustajaa silmästä silmään, kun hän haastaa vanhan ystävänsä – mutta yhtä lailla vihollisensa – Valentinen suomenmestaruudesta.\nHelsinkiläisen ravintolan ikkunasta aukeaa suora näkymä tien toisella puolella seisovalle Töölön kisahallille, eli näyttämölle, jossa tuo kaikki tapahtuu vain viikkojen sisällä. Vasta 26-vuotias haastaja on olemukseltaan täydellisen tyyni, vaikka Talvisodan paineet kohdistuvat pitkälti juuri häneen yksilönä. Yli kymmenen – joka toistuu avainlukuna – verran on ennättänyt vierähtää vuosia myös Karhulan itsensä ensiaskeleista painikehässä aloitettuaan uransa vasta 15-vuotiaana. Veteraani-nimekettä hän ei kuitenkaan kykene omaksumaan.\n– Ei se tunnu siltä. Silloin kun aloitin, niin joku vuosikymmenen veteraanius tuntui oudolta, koska eihän Suomessa kukaan muu kun StarBuck ollut siinä vaiheessa paininut kymmentä vuotta. En minäkään koskaan ajatellut että itse painisin niin pitkään.\nVeteraaneina hän kokee juuri StarBuckin tai esimerkiksi Heimo Ukonselän, joka on kuitenkin vuosissa mitattuna paininut Karhulaa aavistuksen lyhyemmän uran. Varsinaisesti otteluja ”villimiehellekin” on silti kertynyt suuremmalla volyymillä.\n– Mä varaan sen niille. Se on jotenkin vaikea nähdä itseään sellaisena, kun sitä vaan kokee olevan vieläkin niin jannu – sana ”veteraani” on hirveän vieraannuttava mulle. Ehkä just sen takia kun aloitin niin nuorena.\nMustan aukon ex-tuhokone Karhula (Porvoo Wrestling Show, 5.6.2015. Kuva: Marko Simonen).\nMiehestä tuntuu, että hän olisi oikeasti paininutkin vasta puolitoista vuotta. Omien sanojensa mukaan hän alkoi vasta viime vuoden alussa ottaa harjoittamaansa lajia tosissaan haltuun, ja siksi ura tavallaan tuntuu radikaalisti lyhyemmältä rupeamalta kuin mitä se todellisuudessa on. Ensimmäinen 90 prosenttia oli vain harjoittelua.\n– Omat tavoitteet ovat samalla selkiytyneet mitä pitemmälle prosessini on edennyt siinä, että koitan tehdä itsestäni niin hyvän kun mahdollista.\nTalvisota-vastus Valentinekin on Karhulaa kuusi vuotta vanhempi. He molemmat aloittivat samassa koulutuserässä alkuvuonna 2005, jossa ikäero nousi totta kai esille, ja ymmärrettävästi sillä oli vaikutuksensa. Aikuisuutensa kynnysvuosia elävä Valentine oli tyystin eri elämäntilanteessa kuin vielä vanhempiensa luona asuva teini-ikäinen Karhula, eikä lapsella myöskään ollut yhtään niitä samoja henkilökohtaisia huolia kuin mitä nuorella aikuisella. Yhteiset puheenaiheet olivat vähässä, mutta yksi asia heitä luonnollisesti yhdisti: intohimo painiin.\nKollegoiden välille muodostui veljellinen liitto, josta vedän vertauksen muuan Chris Jerichon ja Lance Stormin samankaltaiseen tarinaan. Myös Karhulan ja Valentinen voi sanoa nousseen yhdessä luokkansa priimuksina lauman yläpuolelle.\n– Se fiilis mikä mulla ja tuntui että kaikilla muillakin siinä kohtaa oli se, että me ollaan ”ne tyypit”. Samalla tavalla miten itse katson uusista koulutettavista. Aika nopeasti huomaa, että siellä on yksi tai kaksi ketkä on vähän edellä muita. Mehän olimmekin ensimmäiset jotka sitten debytoivat. Sehän nyt ei suoraan merkkaa mitään, mutta selvästi meissä oli sellaista mistä ihmiset näkivät, että kykenimme tekemään jotain.\nSenkin jälkeen kun kaverusten varsinainen koulutus oli ohi ja he olivat ”niin sanotusti valmistuneet” – kuten Karhula itse asian ilmaisee – kävivät he edelleen kaksi–kolme kertaa viikossa treenitiloissa ottelemassa. Kivenkovina painifaneina he hakivat inspiraatioita eri lähteistä ja kokeilivat kaikkea näkemäänsä toisillaan.\n– Ja me vaan puskettiin toisiammme. Haettiin sitä omaa identiteettiä painijana. Me tehtiin se silloin yhdessä.\nToveruus eteni vuosien saatossa myös henkilökohtaiselle tasolle. Alkuvaiheen jälkeen, kun ikäero ei enää ollut niin suuri tekijä, kehittyi heidän suhteensa lujaksi keskinäiseksi kunnioitukseksi ja ihan aidoksi ystävyydeksi. Oli vaiheita, kun he viettivät keskenään aikaa myös kehän ulkopuolella esimerkiksi lautapelejä pelaten.\n– Puhuttiin ihan oikeistakin jutuista keskenään. Mutta sitten se…\nIbo Ten (Karhula) vs. Valentine, 2006. Mitähän tässä kuvassa oikeastaan tapahtuu?\nHerää totta kai kysymys, että kuinka juuri yläasteikään ehtineen pojan showpainihaaveisiin suhtauduttiin niin kotona kuin itse painipiireissäkin. Kliseistä tarinaa syrjitystä ja alaspäin katsotusta nuorukaisesta joka iski epäilijöilleen luun kurkkuun ei kuitenkaan ole kerrottavana. Hänen pyrkimystään ei nähty ongelmana oikeastaan minkään osapuolen vinkkelistä. Pelkästään fyysisellä tasolla Karhula oli pitkänä, harteikkaana ja raamikkaana jo aikuisen mitoissa, ja moni luulikin häntä täysi-ikäiseksi. Lapsena häntä ei ainakaan siltä osin nähty, mutta jälkeenpäin Karhula on kuullut, etteivät kaikki kuitenkaan olleet pojan suurimpia faneja. Taaksepäin katsoessaan hän ymmärtää sen täysin.\n”Minua ei ole olemassa ilman painia”\nVanhempiensa osalta Karhula on saanut pelkkää tukea. Isä mahdollisti lapsensa harrastuksen maksamalla hintavan painikoulutuksen. Ja se, millainen vaikutus epätavanomaisella harrastuksella sitten oli nuoren ja alttiin mielen toimintaan, oli myös osaltaan pelkästään positiivinen. Erittäin ujoksi nuoreksi tunnustautuva Karhula ei niin monen muun teinin tapaan tuntenut kuuluvansa mihinkään piiriin tai määriteltyyn muottiin. Hän ei osannut tulla juuri kenenkään kanssa toimeen ja tykkäsi pelata pleikkarilla yksin kotona. Farkkuihin ja huppariin pukeutuva jantteri ajelehti aikansa, mutta lopulta löysi showpainista itselleen niin identiteetin kuin myös ensimmäisen kunnollisen sosiaalisen ympäristönkin kotinsa ulkopuolella. Laji muovasi minuutta, ja siitä muodostui merkittävä osa koko eksistentiaalista kokonaisuutta nimeltä King Kong Karhula.\n– Olen kohta 11 vuotta määritellyt itseäni painijana niin monella tavoin. Ihmisenä ja aikuisena. Se on niin lähtemätön osa mua oltuani koko aikuiselämäni painija. Minua ei ole olemassa ilman painia.\n– Se on vaikea lähteä miettimään sitä, toki mä olen miettinyt sitä tosi paljon. Mutta se on vaikea lähteä pukemaan sanoiksi sitä mitä se oikeasti on, mitä se tarkoittaa mulle – paini. Koska mä en usko että mä itsekään vielä kunnolla tiedän tai tajuan sitä. Se aukeaa pikkuhiljaa – sitten kun ei ole enää niin tyhmä.\nKuten varmasti monet oman ikäpolvensa edustajat, myös Karhula löysi wrestlingin kun WWE aloitti lähetyksensä Suomen televisiossa. Ennen omaa altistumistaan hän oli jo kuullut isommilta pojilta villejä kuiskauksia jostain ”amerikkalaisesta lajista jossa saa tehdä ihan mitä vaan”. Se oli samalla pelottavin ja siistein juttu mitä pikku karhulanpentu pystyi kuvittelemaan. Kymmenvuotias vahtasi SmackDownin, joka näkyi TVTV-kanavalla ennen legendaarista SubTV-aikakautta, ja aina seuraavana koulupäivänä se olikin kuumin ja oikeastaan ainut puheenaihe koko leikkikentällä. Ikätovereiden keskuudessa WWE oli se juttu.\n– ”Ei vitsi, näiksää? Se Rocki tuli sieltä ja laitto Rock Bottomin sille vaikka se oli sen kaveri ennen!”\nLajin perimmäinen luonne valkeni myös nopeasti, ja sitä kautta vetovoima tuota elämää suurempaa maailmaa kohtaan vahvistui vain entisestään. Monenkirjavat hahmot ja dramaattiset juonikuviot tekivät lähtemättömän vaikutuksen, ja hän ymmärsi oman kiinnostuksensa piilevän pohjimmiltaan juuri näissä tarinallisissa elementeissä.\n– Siinä käydään läpi kaikki mahdolliset tunneskaalat mitä löytyy ja ihmiset heittelee lapsia ilmaan ringsidella kun ne on niin fiiliksissä siitä. Sitä paini on minulle. Sanotaan näin, että mä en toivo kenenkään katsovan painia sillä fiiliksellä, että sen hienous piilisi suoranaisesti väkivallassa. Se on parhaimpia ja siisteimpiä live-viihdemuotoja mitä on olemassa. Täysin uniikki taiteenlaji – ja nimenomaan painotan sanaa taiteenlaji – mitä maailmassa on.\nKing Kong Karhula kurittaa El Excentricoa (Jatkosota, 12.04.2014. Kuva: Marko Simonen).\nPainifanina mieltymykset ovat muuttuneet sen myötä, mitä enemmän ja pitempään on itse ollut mukana bisneksessä. Uransa alussa Karhula oli äärimmäinen smark, joka vannoi Ring of Honorin nimeen, palvoi Kenta Kobashia ja piti WWE:tä ”ihan kurana”. Myöhemmin hän on kuitenkin löytänyt kotoisimman tuotteen juuri jälkimmäisestä, jossa viihdearvo ja draaman määrä ovat huipussaan.\nHän nostaa WWE:n tarjoamista elämää suuremmista hetkistä esimerkkinä Brock Lesnarin ja Undertakerin ottelun WrestleMania 30:ssä. Kyseinen matsi on kerännyt osakseen paljon kritiikkiä vaikkapa tylsyydestään, mutta Karhula tietää, että se on kontekstissaan katsottuna jotain ihan muuta.\n– Mä en olisi ikinä voinut kuvitella että se päättyy niin. Olin niin shokissa – siis mä pysähdyin ihmisenä. Ja kaikki mitä Lesnar teki sen jälkeen on käytännössä ollut vaan täydellistä. WrestleMania 30 ja 31:n välinen aika on mielestäni yksi hienoimpia painivuosia ikinä ja nimenomaan Lesnarin takia.\nTuntuukin sopivalta tiedustella, mitä lajiin itse osallistuva henkilö ajattelee tämänhetkisestä WrestleMania-kaudesta, joka on kärsinyt monia erilaisia vastoinkäymisiä kuten aallon loukkaantumisia. Tilanne kiinnostaa häntä niin ammattilaisena kuin fanina todella paljon: se, kuinka he sopeutuvat muuttuneisiin olosuhteisiin. WrestleManian Karhula katsoo vuosittain suurella innolla.\nTokkopa siis yllättää, että mies nimeää mielestään kaikkien aikojen parhaaksi painijaksi juuri ”Mr. WrestleMania” Shawn Michaelsin. Kukaan ei kuulemma ole ollut niin täydellinen kaikessa tekemässään. Vaikka heidän tyylinsä eroavat monessa suhteessa, on Michaelsin huokuma ”big match” -tunne se, mikä Karhulaa niin inspiroi. Eli silloin kun on näytön paikka, niin silloin näytetään oikein kunnolla. Ja kun on aika mennä, niin sitten kanssa mennään. Sitä tahtoo olla myös King Kong Karhula.\n– Se on sellasia tyyppejä ketkä voittaa Stanley Cupeja seiskapelin overtimella.\nIbo Ten (Karhula) näyttää HBK:n kaltaista prameutta Auroran (vas.) kanssa.\nSitä mies harmittelee, ettei ensinnäkään koskaan päässyt näkemään sankariaan elävänä paikan päällä. Hän kävi lähes kaikissa WWE:n Helsingissä järjestämissä tapahtumissa mutta missasi Turun keikan, jossa Michaels kohtasi toisen suursuosikin Ric Flairin. Sitäkin enemmän surettaa, ettei hän päässyt itse ottelemaan ”The Heartbreak Kidin” kanssa.\nMichaelsin WrestleMania-koitokset ovat kivunneet myös Karhulan suosikkiotteluiksi, kuten kohtaaminen Undertakerin kanssa 25:ssä sekä kolminottelu Triple H ja Chris Benoit’n kanssa 20:ssä. Hänen suosikkeihinsa lukeutuvat myös Kurt Angle vs. Rey Mysterio SummerSlam 2002:sta ja ihan pelkästään fiilispohjaltakin viime WrestleManian pääottelu Brock Lesnar vs. Roman Reigns.\n– Nuo tulevat päällimmäisenä mieleen. Tykkään hirveästi WrestleMania-matseista kun niissä kulminoituu monet asiat ja jengi antaa aina kaikkensa.\nJos Michaels on ”Mr. WrestleMania”, niin voisiko Karhula sitten olla ”Mr. Talvisota”? Herra laskee Talvisodat viidestä kymmeneen ja muistuttaa olleensa niistä neljän pääottelussa.\n”Minulle pistettiin huppu päähän ja käskettiin hommaamaan smarkien suosio”\nTähän mennessä on artikkelin pääsubjektiin viitattaessa puhuttu vain ja ainoastaan King Kong Karhulasta – kolmen K:n supertähdestä. Kaikki eivät ehkä muista, mutta ennen Karhulaa oli samoissa kehyksissä eräs mystinen naamiosankari nimeltä Ibo Ten – alter ego, jona Karhula ensimmäiset seitsemisen vuotta urastaan tunnettiin. Kuulemma ainut funktio maskin taakse piiloutumiseen oli se, että vakuuttavasta ruumiinrakenteestaan huolimatta hän näytti liian nuorelta esiintyäkseen sellaisenaan. Debyytin koittaessa pojalle laitettiin huppu päähän ja käskettiin voittamaan yleisön suosio. Tämä ei kuitenkaan tuntunut luontevalta.\nIbo Ten (Kuva: Terhi Ylimäinen).\nIbo Ten oli naiivi hahmo, jonka Karhula rinnastaa vahvasti omaan kasvutarinaansa ihmisenä. Oltuaan nyt ”oikea painija” hän mielestään yritti liikaa todistella jotain verraten tilannettaan ryypiskelevään teiniin, joka esittää aikuista. Hänellä ei ollut kummempaa uhmaikää eikä hän ajautunut ongelmiin tai aiheuttanut niitä, mutta kasvukivut käsiteltiin painin kautta. Se heijastui Ibo Tenin edesottamuksiin.\n– Ibo Tenillä mä rakensin itseni aikuiseksi.\nKeskustelu palaa tuon ikävaiheen sosiaalisiin haasteisiin. Nuori Karhula sai siis painista elämälleen tarkoitusta ja määränpään. Olemassaolo ei ollut vain päivästä tai viikosta toiseen elämistä, vaan viikonloppuna oli painitreenit ja niihin piti valmistautua. Olisiko miehenalku sitten mahdollisesti ajautunut huonoille teille, jos hänellä ei olisi ollut tätä kanavaa johon purkaa tunteensa?\nFCF:n rosterista löytyy hänen mukaansa muitakin, jotka ovat keikkuneet yhteiskunnan reunalla esimerkiksi alkoholismin tai työttömyyden vuoksi mutta saaneet painin kautta suunnan elämälleen. Hekin ovat löytäneet paikkansa tuossa nimenomaisessa yhteisössä. Nykyisten ja vanhojen henkilöiden välinen kontrasti on huomattava.\n– Olen niin ylpeä niistä tyypeistä. Toki he ovat tehneet sen itse, mutta ihan vaan se, että on saanut olla osa sitä kouluttamista ja muuta… Siitä tulee niin hyvä olo.\nIbo Ten paljasti viimein kasvonsa vuonna 2009 hävittyään ”maski vastaan hiukset” -ottelun kouluttajaansa Stark Adderia vastaan. Jatkettuaan pari vuotta matkaansa naamiotta riitaantui Ibo lopulta ikimuistoisesti Jessica Loven kanssa. Heidän skismansa johti Suomen historian ensimmäiseen Tables, Ladders & Chairs (eli pöydät, tikapuut ja tuolit) -otteluun Talvisota VI:ssä vuonna 2012. Hurja koitos jätti arpien lisäksi myös lämpimiä muistoja; vaikka meininki oli vaarallista ja kivuliasta, kuvailee Karhula ottelua ”nautittavaksi” ja nimeääkin sen yhtenä oman uransa suosikeistaan.\nKyseinen TLC oli kuitenkin historiallinen myös siksi, että se oli Ibo Tenin viimeinen luku. Jessicalle kärsimänsä tappion jälkeen hän piti parin kuukauden tauon ja palasi toukokuussa uudestisyntyneenä: jossain saattoi kuulla viidakkorumpujen kaikua, kun uhkaava King Kong Karhula astui estradille.\nUusi nimi, uusi asenne – pojasta oli kasvanut mies. Myös henkilökohtaiset demonit masennuksen muodossa alkoivat väistyä, ja kokonaisvaltainen uudistuminen tuntui kaikin tavoin olevan seuraava askel otettavaksi.\n– Kuitenkin painiminä on aina niin paljon heijastanut sitä kuka mä olen.\nReinkarnaatio tuotti hedelmää uran kannalta, sillä vielä saman vuoden elokuussa Karhula peittosi haastajuusturnauksen päätteeksi nimenomaan Valentinen ja voitti ensimmäisen FCF-mestaruutensa (titteli oli tällöin ”vacant” eli vapaana ilman kantajaa). Mestaruus pysyi Karhulan hallussa monumentaaliset 393 päivää, joka oli vielä joitain päiviä sitten Suomen historiankirjoissa pisin mestaruuskausi. Elämä on kuitenkin ivallista, sillä tätä artikkelia julkaistaessa on nykyinen – jo viisinkertainen – mestari Valentine nyt ohittanut tuon ennätyksen. Karhulan ainut puhtaasti statistinen meriitti nemesiksensä yli on riistetty.\n”Joutuu välillä herättelemään itseään, että tämä on oikeasti tapahtumassa.”\nTammikuun Wrestling Show Live! -tapahtumassa ”Vallu” iskikin jo tilastokortin pöytään, kun hän ylevästi seisoi tulevan haastajansa ruhon yllä ja hieroi Karhulan naamaan faktoja – ja tavoilleen uskollisesti vähän jotain muutakin.\n– Se Vallun tammikuinen promo oli tosi hyvä. Mutta vähän jäi kaivelemaan. Se vaan yhdistyi sellaiseksi tunteeksi, että mun on pakko mennä susta ohi. Ei pelkästään urani takia vaan ollakseni mies mun pitää mennä ystävästäni ja pahimmasta kilpailijasta ohi. Se että mä pystyn olemaan se painija kuka mä haluan olla – se kuka mun on pakko olla – niin mun pitää mennä hänestä ohi. Se ei voi tapahtua siten, että siitä tulee vanha, ja se eläköityy, hidastuu, tai menettää kiinnostuksensa sen takia. Mä haluan, että Valentine on elämänsä kunnossa ja yrittää kaikkensa – ja mä menen silti siitä ohi. Miten mä voin olla tyytyväinen jos en ole kiistatta paras? Jotenkin se tunne on vaan kasvanut kasvamistaan. Mun on pakko.\nValentine teki tilanteesta entistä henkilökohtaisemman ottamalla Karhulan siviilinimen esille kaikkien edessä. Tämä oli hänen mukaansa säpsähdyttävä kokemus, mutta mies ei kuitenkaan liiaksi häkeltynyt vihollisensa yllättävästä vedosta.\n– Olin siinä sillä tavalla että: ”Aha. Okei. Selvä.”\nLue lisää: ”Rakas viholliseni, Valentine”\nShowpainille on ominaista ikimuistoisten taisteluparien syntyminen. Bret Hart ja Shawn Michaels. The Rock ja ”Stone Cold” Steve Austin. Hiroshi Tanahashi ja Kazuchika Okada. Siinä vain muutama esimerkki vastuksista, joiden kohtalot ovat omilla tavoillaan kietoutuneet toisiinsa ja luoneet tarinoita, joita jälkipolville vielä kerrotaan. Tuon samaisen luettelon jatkeeksi voi epäröimättä liittää myös kaksikon King Kong Karhula ja Valentine, keiden tiet painijoina eivät ole vain satunnaisesti kohdanneet – ne ovat alusta asti rakentuneet rinta rinnan. Ja nyt, yli kymmenen vuoden jälkeen, kaikki kulminoituu suurimpaan otteluun suurimmassa tapahtumassa. Kylmät väreet kiipivät pitkin allekirjoittaneen kehoa joka kerta kun asia laitetaan perspektiiviin. Eikä vähiten siksi, että tämä kaikki tapahtuu Suomessa.\n”Tämäkö nyt on minun ykköshaastaja?” – Valentine morkkaa Karhulaa (Wrestling Show Live! 16.1.2016. Kuva: Timo Muilu).\nTunnelma on edelleen surrealistinen myös Karhulalle, joka on nyt itse tuottajana samanlaisessa elämää suuremmassa maailmassa, joka hänen nuoren mielensä joskus räjäytti.\n– Siinä joutuu välillä herättelemään itseään, että tämä on oikeasti tapahtumassa. Kuinka moni tyyppi saa mahiksen olla kymmenennen Talvisodan, FCF:n kymmenvuotisjuhlan – tai minkä tahansa pyöreävuotisjuhlan – pääottelussa, ja olla se hypetetyin osuus? Jotenkin kuulostaa hirveän egoistiselta sanoa, että nyt mä olen tässä tekemässä historiaa. Mutta välillä sitä havahtuu siihen, ja osaa sitten olla kiitollinen tästä mahdollisuudesta. Mä olen oikeasti tehnyt duunia tämän eteen ja tunnen ansaitsevani sen. Ei ne syyttä tule tällaiset mahikset. Hirveän harvalla ihmisellä tulee sellaisia vastaan ja mä tulen ottamaan kaiken irti mitä vaan pystyn.\nMuuten koko skenaario on miehelle stressaava ja suorituspaineet ”ihan järkyttävät”. Tunnetilat vaihtelevat ja sekoittuvat: innostuneisuutta, ahdistusta ja epätoivoa siitä, ettei ikinä pystyisi olemaan tämän kaiken arvoinen. Karhula arvioi tulevan ottelunsa mittasuhteita ja miettii, kuinka ikinä pystyisi täyttämään nuo kuvaannolliset saappaat.\nOmanarvon ja saavutuksien kyseenalaistaminen on myös osa King Kong Karhulaa. Uudehkossa blogissaan The Finnish Suplex hän on avautunut potevansa niin kutsuttua huijarisyndroomaa, joka ilmenee menestyneillä henkilöillä pelkona siitä, että he ”paljastuvat” ja joku näkee heidän ”bluffinsa”. He tuntevat olevansa huijareita, joiden taidot ja saavutukset ovat vain illuusio jolla heitä ihailevia ihmisiä on hämätty.\nNäinkin arkaluontoisen yksityiselämän piirteen esittäminen julkisesti on varmasti omalla tavallaan terapeuttista, mutta sillä voi luonnollisesti olla vaikutus siihen kuinka henkilöön suhtaudutaan – niin hyvässä kuin pahassa. Wrestling on hahmovetoinen laji, jossa kehäminä on yleensä – jos ei täysin karikatyyrinen niin ainakin – kärjistetty versio esittäjästään. Karhula itse kuitenkin sanoo paini- ja siviilipersoonansa pitkälti vastaavan toisiaan. Täten hänen blogissaan käsittelemänsä aiheet syventävät myös painihahmoa ja epäsuorasti promotoivat tulevia edesottamuksia.\n– En halua tehdä painia siten, että joku katsoisi mun yrittävän myydä jotain. Mielestäni se on ihmisten älykkyyden aliarvioimista. Olen tehnyt hirveän ison duunin ollakseni siinä missä mä olen, ja oikeasti uskon että ihmisiä kiinnostaa se – minkä matkan on tehnyt. Mitä ne oikeat tunteet siellä hahmon takana on.\nKarhula voittaa ensimmäisen mestaruutensa (DOMination 5, 25.08.2012. Kuva: Mika Kallasmaa).\nMiehen on joskus itsekin vaikea hahmottaa, missä persoonien raja menee; jotkin asiat hän kuitenkin tahtoo pitää itsellään. Mutta koska showpaini on taiteenala ja Karhula täten taiteilija, hän tietää sen, että henkilökohtaisten asioiden vuodattaminen omaan taiteeseen kuuluu asiaan.\nAitous on avainsana. Vaikka painikulttuurin perinteisiin ei välttämättä kuulu ns. verhon raottaminen, Karhulan mielestä sellaiseen piiloutuminen on kuitenkin niin helposti aistittavissa. Jos hän olisi itse puhtaasti FCF-fanin asemassa, hän tahtoisi katsoa avointa ja rehellistä tuotetta.\n– Vaikka on mielenkiintonen hahmo, niin mä haluan tietää mikä sen saa tikittämään. Miksi tyyppi tekee viikon sisään yhdeksän workoutia, painitreenejä, haastatteluja ja kaikkee muuta. Mikä ajaa jonkun tuollaiseen?\nOsittainen dilemma nousee myös siinä, kun toimittaja tahtoo katsauksen kulissien taakse, mutta taiteilijalla on edelleen tarina kerrottavanaan. Showpaini on siitäkin niin ainutlaatuinen media, että sen ympäröimä universumi elää kaiken aikaa, eivätkä tämän performanssin ”näyttelijät” selkeästi erottele itseään roolihahmosta.\n– Kuitenkin loppujen lopuksi on tarinankertoja. Mun mielestä paras tapa kertoa tarinoita on olemalla niin aito kun vaan pystyy. Haluan että ihmiset sitten oikeasti istuvat siellä penkin reunalla kun matsi tulee. Joskus se vaatii sen, että jättää vastaamatta johonkin.\nThe Finnish Suplex on eittämättä mielenkiintoinen kanava päähenkilömme mieleen. Blogin kautta aukeaa myös äärimmäisen kiehtova sisäpiirin näkökulma kotimaiseen painiskeneen. Uusia julkaisuja tulee lähes viikoittain suomeksi ja myös englanniksi. Karhula painottaa, että hän haluaa kaiken sisältönsä olevan oikeasti merkityksellistä, eikä vain halpaa promotointia tai muuta täytettä. Suositeltavaa lukemista kaikille vähänkään syvällisempää FCF-kokemusta kaipaaville.\nBlogin tarkoitus on myös yhteisöllinen. Jos tarkastitte TFS:n ja yhtään piditte lukemastanne, niin toivottavasti osallistutte myös jatkossa. Karhula yhtyy visioomme siitä, että tekisimme kaikki yhdessä showpainista suuren jutun Suomessa. Niin Smarksiden, FCF:n kuin jokaisen fanin kanssa.\n– Toivon voivani olla se tyyppi joka pystyy johtamaan sitä, olemaan sen auran kärjessä ja vetämään koko jengiä perässä. Tehdään yhdessä Suomen painista niin helvetin siisti juttu, että jengillä pyörii sukat jalassa.\nKarhula voitti 20 miehen Rumble-ottelun ansaitakseen mestaruusottelun Talvisodan pääottelussa (Spandex Sapiens Afterparty, 5.11.2015. Kuva: Marko Simonen).\nSelkeitä tavoitteita miehellä siis on – ja hyvinkin laajalla skaalalla. Ajatus suomalaisen wrestlingin potentiaalista kasvaa suuremmaksi ilmiöksi on jo hiljalleen yleistymässä pelkästään fanienkin keskuudessa. FCF:n tuote on kovemmassa iskussa kuin koskaan, ja seuraavan ”boomin” tuntua on ollut ilmassa jo tovin.\n– Meillä on oikeasti ihan maailman tasoon verrattuna todella hyvä tuote. Se voisi olla vaikka kuinka iso. Ainut mikä saattaa estää kasvun on se, että suomalainen kulttuuri ei pysty hyväksymään painia omakseen eikä tuote sitten kykenisi tasosta huolimatta lopullisesti lyömään läpi.\n”Olen tyytyväinen sitten, kun me myydään Hartwall-areena loppuun”\nSe tuntuukin olevan suurin haaste. Kuinka voittaa urheilun suhteen puristinen kansa puolelleen? Karhula kuitenkin muistuttaa, että laji on suomalaisittain vasta noin 13 vuotta vanha, eikä kulttuurillisena ilmiönäkään juuri iäkkäämpi. Omaksuminen voi olla hidas prosessi, mutta mahdottomalta se ei silti tunnu. Jos joku firma sen tulee toteuttamaan, niin FCF Wrestling. Jos he eivät siinä onnistu, hän on sitä mieltä, ettei koko laji yksinkertaisesti vaan pysty tämän universumin säännöillä menestymään Suomessa.\nKing Kong Karhulan tahto on, että koko maa ymmärtäisi showpainin samalla tavalla kuin hän – kaikki viisi ja puoli miljoonaa ihmistä. Hän kuitenkin ymmärtää esittämäni pointin siitä, että vaikka he sen tajuaisivat, ei laji vaan välttämättä kuitenkaan olisi heille mieluinen juttu. Otan esille myös ajatuksen siitä, että marginaalikulttuurissa ja ”underground”-estetiikassa on jollain tapaa myös omaa viehätystään.\n– Olen tyytyväinen sitten, kun me myydään Hartwall-areena loppuun. Ennen sitä kaikki puheet UG:stä ja vastaavasta on tekosyitä – se on vaan kunnianhimon puutetta.\nNyt tähdätään jo korkealle. Tällaisen tavoitteen saavuttaminen nykyisillä resursseilla vaikuttaa jo utopistiselta muttei edelleenkään täysin fantasialta. Leikimme jälleen rooleilla, ja pyydän hypoteettista ”Herra Toimitusjohtaja Karhulaa” kertomaan minulle suunnitelmansa toteuttaa loppuunmyyty tapahtuma Hartwallilla.\n– Jos tietäisin niin mä olisin se johtohahmo. Se on sellainen ikuisuuskysymys, että miten tehdä menestystä. Mutta kun kaikki tekee niska limassa laadukasta, pitkäjänteistä työtä, niin hyvää kuin pystyy, niillä resursseilla mitä on… hyviä juttuja tulee lopulta. Yhteistyökumppaneita, osaajia, ynnä muita – niitä vaan kerääntyy ja kasaantuu. Niin kuin ne on tähänkin asti tehneet, vaan liian hitaasti.\nRealistisempi tavoite – tai ainakin seuraava looginen vaihe – olisi laajentaa tuotteen läsnäoloa Suomen kamaralla. Pääkaupunkiseudun ulkopuolelle on tehty enää harvemmin erinäisiä ekskursioita, mutta internetin ja erityisesti sosiaalisen median merkityksen kasvu on lisännyt mahdollisuuksia tavoittaa yleisöä. Karhula huomauttaa, että vielä kolmekin vuotta sitten FCF:n tehdessä keikkoja ulkopaikkakunnille ei esimerkiksi Facebookin status ollut läheskään niin merkittävä kuin nyt. Niin sanottua jalkautuvaa markkinointia oli mahdoton tehdä, kun ei päässyt paikan päälle, mutta teknologian kehittyessä nekin esteet ovat alkaneet pikkuhiljaa väistyä.\nViimeisimmistä matkoista isompiin kaupunkeihin kuten Turkuun, Tampereelle ja Ouluun on ehtinyt vierähtää jo vuosia, mutta näitä kohteita olisi vielä tarkoitus paremmin kartoittaa. Jotkin edellisistä visiiteistä ovat olleet yleisöllisesti suuria pettymyksiä, mutta niistä vieritetään syy omaan niskaan markkinoinnin heikkoudesta.\n– Talvisota III vuonna 2008 järjestettiin Turussa. Se oli epäonnistunut, mutta me epäonnistuttiin lafkana. Varmasti olisi ollut enemmän yleisöä jos me oltaisi vaan osattu markkinoida se oikein. Eikä Talvisota myöskään vielä siinä kohtaa ollut muodostunu niin isoksi jutuksi.\nJanne Walterz (vas.) saa Kuninkaan kädestä (SWS, Ruotsi).\nKing Kong Karhula ei siis todellakaan ole vain yksi painija muiden joukossa, vaan vaikutusvaltainen tekijä koko kulttuurin saralla. Hän on sanojensa mukaan laittanut kotimaisen painibisnekseen niin monta työtuntia, että joku voisi pitää häntä tyhmänä.\n– Suomen painiskenen kehitys on ihan yhtä iso intohimo kuin mitä omani on.\nYhtä lailla kiinnostavaa onkin tietää, millaista kehitystä Karhula näkee itselleen horisontissa siintävän – mitkä ovat hänen tavoitteet oman yksilöllisen uransa kannalta. Kunnianhimon puutetta hän ei ole osoittanut minkään aiheen kanssa, joten kysymys saa uumoilemaan hyvinkin korkealentoista vastausta. Ja sellaisen saan.\nSeuraava paljastus on osoitettu yksinoikeudella Smarksidelle.\n– Sä et tajua miten stressaavaa se on sanoa tätä ääneen, mutta virallisesti mun tavoite on päästä WWE:hen.\nTämä on ensimmäinen kerta kun King Kong Karhula on antanut julkisen lausunnon pyrkimyksestään päästä maailman suurimman painiyhtiön World Wrestling Entertainmentin leipiin. Tieto ei siltikään tule shokkina.\n– Ei varmaan tulekaan, mutta tavallaan se on eri asia antaa ymmärtää kuin sanoa ääneen. Minulla on kuitenkin yleisö joka on seurannu uraani jonkin aikaa, ja jos mä en pääsekään sinne vaikka yrittäisin kaikkeni… Sen voisi kokea siten, että olen pettänyt kaikki ja myös epäonnistunut ihmisenä. Mutta toisaalta jos ei aseta itselleen tavoitteita niin eihän niihin myöskään koskaan pääse. Siinä on se riski mikä on vaan pakko ottaa. Myöskään epäonnistuminen ei ole niin paha juttu kun mitä ihmiset sanovat.\nAloittaessaan uraansa oli painiminen Karhulalle pitkälti vain kivaa tekemistä. Silloinkin oli totta kai kaukaisina haaveina WWE-mestariksi nouseminen – ja se on edelleen jotain mitä hän haluaisi kokea – mutta mies osaa nyt aikuisena suhtautua unelmaansa realistisemmin. Painija sanoo tietävänsä nyt suunnilleen mitä tämän toteuttaminen vaatii ja mitä sen eteen pitää tehdä. Ja hän tekee sitä nyt – suunnilleen.\nVaikka kehittymisen varaa vielä onkin, niin jo näinkin pitkän uran jälkeen mies on omaksi onnekseen vielä kutakuinkin nuori tekijä, jolla on kosolti aikaa kerryttää kokemusta ennen kuin mahdollisuuksien ovet alkavat sulkeutua.\n– Mutta tavallaan aikahan tikittää koko ajan, eli mulla on ehkä noin neljä vuotta aikaa toteuttaa se suunnitelma. Sanotaan, että maksimissaan seuraavat neljä vuotta se on vielä helpohkoa, ja sen jälkeen vaikeutuu huomattavasti. Jotenkin tuntuu että mun pitää ensin saavuttaa se tietty taso omassa mielessäni. Millä tasolla mä olen sekä ulkonäöllisesti että esiintymis- ja painitaitoisesti ennen kun mä voin edes haaveilla siitä.\nIbo Tenillä oli ikäisekseen uskottava ruumiinrakenne. Vasemmaisena kouluttaja Stark Adder (Kuva: Jarmo Katila).\nFysiikaltaan Karhula on jo tässä vaiheessa tehnyt huomattavan muodonmuutoksen edellisvuosista, jolloin hän kantoi mukanaan paljon ylimääräistä massaa. Noin kahden vuoden aikana hän on onnistunut pudottamaan painoaan jopa 24 kiloa, ja tämä näkyy totta kai ulkonäössä mutta myös herran olemuksessa yleisesti. Vuoden 2016 King Kong Karhula kantaa itseään varmasti ja määrätietoisuutta uhkuen. Hän näyttää juuri siltä mieheltä, joka tekee ne suuret asiat, joista tässäkin julkaisussa puhuu.\nLue lisää: ”Vähemmän Karhulaa”\nVakuuttavan ulkomuodon lisäksi todellinen menestyminen edellyttää vahvaa ilmaisutaitoa ja kykyä tulkita tarinaa myös verbaalisesti. Ns. promottaminen on Karhulan mielestä hänen heikoin osa-alueensa esiintyjänä. Hän kyllä kykenee teknisesti pätevään jälkeen eli tekemään pointtinsa selväksi oikeaoppisesti artikuloiden, mutta hän haluaa olla suoranaisesti vangitseva. Sellaisen vaatimustason on King Kong Karhula itselleen asettanut.\n– En ole sellainen, että kun joku pistää videon päälle niin se on ihan sama onko se kolme vai kuusitoista minuuttia, niin haluat katsoa joka ikisen sekunnin siitä. Ja se on tavoitteeni. Vielä en ole siinä.\nKarhula on kuitenkin noussut esiin sellaisena hahmona, joka jo sisääntuloa tehdessään saa katsojan otteeseensa. Hänellä on läsnäoloa – presenssiä, joka herättää tunteita puolesta tai vastaan. Siitä koko lajissa on loppupeleissä kyse.\nHän ottaa esille faktan, että on kuitenkin tyystin eri asia esiintyä satojen ihmisten edessä kuin studioympäristössä, jossa on yksi tyyppi kameran takana ohjeistamassa. Livepromot olisivatkin varmaan paras formaatti promoamisen treenaamiseen.\nKissa maukuu vienosti, ja nostan sen siis pöydälle: verbaalinen ulosanti on yleisesti ollut Suomen painiskenen ikuinen akilleen kantapää. Karhula on kanssani yhtä mieltä. Kehätyöskentely on aina tasokasta, mutta kameran edessä on hänellä ja muilla vielä paljon kehitettävää. Yleisimmin ulosanti ei kuulosta luontevalta tai on jopa kiusallista, ja teorisoin tämän johtuvan pakonomaisesta yrityksestä suoraan emuloida englanninkielistä ilmaisua.\n– Ihmiset eivät puhu itselleen. Sitä mä yritänkin tehdä, eli olla oma itseni. Totta kai Suomen paini on aina paras ja hienoin ja ihanin asia ikinä, mutta jos nyt jotain pitäisi kritisoida…\nKing Kong Karhula silloin ja nyt (Kuvat: Marko Simonen).\nNeljän vuoden suunnitelma. Siinä puitteet Karhulan lähitulevaisuudelle.\n– Ei ole ihan kuukausi kuukaudelta mietitty, mutta sanotaan että puolen vuoden välein on tietyt pisteet mitä pyrin saavuttamaan. Tähän asti mä olen onnistunut siinä aika hyvin. Olen vähän jäljessä siitä omasta tavoitteesta, mutta sitten vaan pitää muuttaa niitä parametrejä. Jos olen vähän myöhässä niin pitää tehdä enemmän duunia tai vähän laskea standardeja – ihan vaan jotain, että pääsee niihin pisteisiin mihin pyrkii. Kun saavuttaa välietapit niin se isompi etappi on aina askeleen lähempänä.\n”Kunhan en ole se tyyppi, joka katuu elämäänsä ja sitä mitä ei tehnyt”\nMies tiedostaa, että epäilijöitä on. Joku ajattelee, ettei hän voisi koskaan päästä WWE:hen. Mutta onnistui hän tai ei, tämä ajatuksena elävä määränpää saa jaksamaan ja ajaa häntä eteenpäin. Hän on kiitollinen tähänastisista saavutuksistaan ja asemastaan juuri nyt, mutta Kuningas Kongin nälkää ei ole vielä tyydytetty. Karhula on tyytyväinen sitten kun hän saavuttaa jokaisessa kategoriassa superlatiivin. Oli se sitten paras matsi tai paras painija. Suomessa, Euroopassa – koko maailmassa.\nHän aikoo tehdä sen minkä pystyy, ja jos se ei riitä, se ei sitten vaan riitä. Mutta King Kong Karhula on sellainen henkilö, joka ei tahdo elää vanhaksi ja katua niitä asioita, joita ei yrittänyt silloin kun tiedosti olevan sen aika. Hän mieluummin katuu asioita, joita teki, kuin niitä jotka jätti tekemättä.\nPainiin liittyvät unelmat yltävät myös oman kehäuran jälkeiseen aikaan. Siinä vaiheessa kun hän lopettaa painimisen – ja kliseitä uhmaten ihan oikeasti lopettaa – aikoo Karhula siirtyä jakamaan tietämystään seuraaville polville. Kouluttajana jo nyt vuosia kunnostautuneena hän tahtoisi kokonaan ulkoistaa tämän osa-alueen omaksi elimekseen.\nKouluttajanakin hänellä on jotakuinkin pilvilinnat mielessä.\n– Myös sitä kohti olen tehnyt työtä, ollakseni Pohjoismaiden paras kouluttaja, ja sitä kautta edetä Euroopan parhaimmistoon. Osaisi markkinoida sen oikein ja saisi tunnettavuutta. Sitten jos joku kysyy joltain veteraanilta, että missä kannattaisi kouluttautua, ne luettelee kolme koulua ja yksi niistä on minun.\nKiinnostus muiden koulutukseen heräsi jo aikaisessa vaiheessa. Karhula oppi sen salat StarBuckin alaisena ja sai ajan myötä enenevissä määrin vastuuta. Ensimmäinen kokonaan oma koulutusryhmä hänelle langetettiin vuonna 2011. Tähän luokkaan lukeutuivat muiden muassa Ricky Vendetta, Sara Elektra ja Murskaaja Mieto.\nAiemmin tuli jo esille, kuinka nykyään hän huomaa itse hyvin nopeasti, ketkä ovat hänen ja Valentinen tapaan ne oman luokkansa valioyksilöt, jotka ovat jo kättelyssä vähän muita edellä. Yksi sellaisen henkilön piirteistä on esimerkiksi eräänlainen sisäinen palauteääni, jolla kokelas itse huomaa tekemänsä virheen eikä kouluttajan välttämättä tarvitse sitä erikseen mainita. Samaten tahdonvoima ja kyky palautua epäonnistumisista entistäkin lujempana ovat niitä näkyvimpiä puolia, joilla yksilöt erottuvat edukseen.\n– Toki lahjakkaimmatkin vaativat sen ohjauksen. Sen verran pätevä pitää kouluttajan olla, että osaa kuitenkin korjata ne huomioidut virheet.\nTraining the new guys. What a Joy to have a lump of good clay to mold. #training #wrestling #prowrestling #indywrestling #kingkongkarhula #feartheking #fcfwrestling #school\nKuva, jonka King Kong Karhula (@kingkarhula) julkaisi 10. 02ta 2016 klo 10.21 PST\nEräs painija, jonka Karhula mainitsee näyttäneen selkeimmin näitä piirteitä, on Vendetta. Heti ensi treeneissä kaverista jo tiesi, että hänestä tulee jotain. Päälle neljän vuoden jälkeen Rickystä onkin kuoriutunut yksi maamme eliiteistä, joka on tuossa lyhyessä ajassa tehnyt sellaisen räjähdysmäisen nousun, joka on verrattavissa ainoastaan Valentineen.\nMestari tai ei, Talvisodan jälkeen Karhulan tarkoitus on sementoida oma perintönsä – olla Suomen paras painija. Tuleva tapahtuma on hänelle monella tapaa eräänlainen mittari, jolla arvioidaan tulevaisuus. Edelleen on kuitenkin kerrytettävä kokemusta, ja vuonna 2017 on tarkoitus ottaa isompia askeleita. Aloittaessaan projektinsa viime vuonna Karhula antoi itselleen kaksi vuotta aikaa päästä kuntoon ja tehdä Suomessa kaiken minkä pystyy. Kun se on tehty, lyödään vaihde isommalle ja katsotaan mihin rahkeet riittävät.\n– Ne eivät välttämättä riitä edes siihen ekaan askeleeseen. Mutta tämä on suunnitelmani.\nKarhulalla on mielessään jo nimiä, keitä vastaan hän tahtoisi mestaruuttaan puolustaa: Harley Rage (Ruotsista), Jessica Love ja Heimo Ukonselkä. Siinä on myös pitkälti hänen kolmen kärkensä suosikkivastustajistaan yleisesti. Mies kokisi, että näistä kohtaamisista muodostuisivat kaikkein viihdyttävimmät ja haastavimmat puolustukset. Karhula nimeää myös kouluttajansa Stark Adderin, jonka kanssa hänen on aina ollut ilo työskennellä. Heidän oli viime vuonna kertaalleen jo tarkoitus kohdata yksi yhtä vastaan ensi kertaa sitten vuosien takaisen naamioepisodin, mutta valitettavasti ottelu jouduttiin vaihtamaan. Jäämme vielä odottamaan tätä kuumaa revanssia.\n”Olette itsellenne sen velkaa, että tulette katsomaan”\nJos on millään tasolla jäänyt epäselväksi, miksi lauantai 19.3. Töölön kisahallissa on tapahtuma, jota ei yhdenkään painifanin tulisi jättää väliin, laittakaamme asia vielä kertaalleen perspektiiviin.\nTalvisota on Suomen oma ”WrestleMania”. Tänä vuonna jo pyöreästi kymmenes.\nTämä tapahtuma on se kaikki, mihin kokonainen painivuosi johtaa. Talvisota X on FCF:n lippulaiva ja koko firman kymmenvuotisjuhlashow. Ihan pelkästään kaikki tämä luo lauantaista niin suuren juhlan.\n– Velvollisuus on väärä sana, mutta te olette itsellenne sen velkaa, että tulette katsomaan. Se on niin makeeta, että meillä on Suomessa tällainen skene, ja on kymmenenkin vuotta tätä tehty. Jos ette ole koskaan ennen paikalla olleet, niin mä takaan teille, että jos te tulette Talvisotaan – ei jos vaan kun te tulette Talvisotaan, niin te lähdette sieltä ihan häkeltyneillä fiiliksillä siitä miten hyvää settiä Suomessa tehdään. Se on lupaus. Henkilökohtainen Karhula-takaus. Näin on tapahtunut käytännössä aina kun uutta jengiä on tullut katsomaan. Ja mä olen niin iloinen siitä.\nMutta vielä kaiken tuonkin lisäksi on illan pääottelu.\nKing Kong Karhula vastaan Valentine. Yksi yhtä vastaan. Suomenmestaruudesta. Taistelu siitä, kuka on FCF:n ja koko maan kiistatta paras painija.\nHaastajana on mies, joka näkee tavoitteen ja tekee kaikkensa sen eteen. Mestarina mies, joka on ottanut alfayksilön paikan vuoren huipulla eikä kaihda mitään keinoja säilyttääkseen sen.\nArtikkelin luettuasi toivottavasti ymmärrät, miksi kyseinen ottelu on ei ainoastaan tämän yhden ihmisen henkilökohtaisella tasolla niin tärkeä, vaan koko suomalaisen showpainikulttuurin ja meidän fanien kannalta. Kymmenen vuotta ja tähän on tultu. Mutta tämä on vasta alkua.\n– Suomen suurimmassa ottelussa mä luon sellaisen lopputuloksen, jonka jälkeen ihmiset kävelee ulos Talvisodasta ja ajattelee, että ”Valentine vastaan King Kong Karhula – Suomen painihistorian paras matsi”.\nKing Kong Karhulan löydät Facebookissa, Twitterissä, Instagramissa ja blogissa The Finnish Suplex.\nTalvisota X lauantaina 19.3. Töölön kisahallissa Helsingissä klo 20 (ovet aukeavat klo 19). Liput ennakkoon alkaen 11,5 euroa osoitteesta tiketti.fi, ovelta 15/20 euroa jos vielä jäljellä.\nTags:fcf,fight club finland,ibo ten,king kong karhula,suomenmestaruus,talvisota,valentine,winter war 2006,wwe\nLuovasti suuntautunut kulttuuri-intoilija.


QMAX-ARENASTA HAETTIIN VOITTO ALAVUDEN KUSTANNUKSELLA | ISB\nQMAX-ARENASTA HAETTIIN VOITTO ALAVUDEN KUSTANNUKSELLA\nISB II:n karavaani pysähtyi lauantai päiväksi Qmax Arenaan. Lehtereille oli mukavasti myös löytänyt ISB:n kannattajia.\nTällä kerralla otteluun valmistautuminen oli sujunut hyvin ,kun heti ensimmäisessä vaihdossa Markku Neva-Keturi laukoi pallon pömpeliin Jukka Mäenpään syötöstä. Kello pysähtyi jo 0:21 kohdalla. ”Ei annettu niitä normaalia muutamaa maalia eteen tällä kerralla”, kuului kopissa pelin päätyttyä. Kauden ensimmäistä peliään pelaavan Heikki Nikkolan mukana tuoma kokemus oli ilmeisesti aistittavissa myös alkulämmittelyn tärkeydessä. ISB painosti koko erän hyvin, mutta Alavus tasoitti kellon näyttäessä 13:00. Vajaa minuutti tästä Tommi ”Metsuri” Lähdesmäki laittoi pallon häkkiin Heikki Nikkolan syötöstä. Heti seuraavassa vaihdossa ISB sai sisäänlyönnin keskialueen tuntumasta, Joonas Haapamäki syötti sivulle ja Timo Fält tälläsi pallon ”kumurana” tällä kertaa alapesään. Tauolle lähdettiin 3-1 tilanteesta.\nToinen erä ei antanut yleisölle maalikarkeloita. Siitä pitivät huolen hyvin pelanneet maalivahdit molemmissa päissä. Erän ainoan teki Alavuden Teemu Niemistö ex-ISB –pelurin Jarkko Ojalan syötöstä. Maaleja ei tullut ja valmentaja Ruohoniemellä oli erätauolla joukkueelle syystäkin asiaa.\nKolmatta erää oli pelattu 38:56 ja Alavuden päässä helähti hienon kuvion päätteeksi. Puolustajan avaus pitkänä laitaan Mikko Ala-Huikulle, joka tarjoili hienosti keskelle Neva-Keturille. Pallo sisään ja tilanne 4-2. Alavus yritti vielä ilman maalivahtia kiriä kiinni, siinä kuitenkaan onnistumatta. ISB teki vielä viimeisellä minuutilla kaksi tyhjiin. Mikko Ala-Huikku vastasi 5-2 maalista Neva-Keturin syötöstä ja loppulukemat 6-2 taiteili Tommi Lähdesmäki.\nISB II – SC Alavus 6-2 (3-1, 0-1, 3-0)\nTehot: Neva-Keturi 2+1, Lähdesmäki 2+0, Ala-Huikku 1+1, Fält 1+0 ja Mäenpää, Nikkola, Joonas Haapamäki 0+1\nSeuraava VOITTOPUTKI SAI JATKOA QMAXILLA\nEdellinen NIKKOLAN PALUU, PUNKIN UUDET TUULET


En olisi kuunaan uskonut miten herkullisia maustekurkut voivat olla friteerattuna. TikTokissa pyörii päivittäin mitä oudoimpia ruokia ja minä tein uuden vuoden lupauksen kokeilla osaa niistä. Ensimmäisenä testiin meni jo viime vuoden puolella paprika jonka päällä oli Philadelphiaa, kinkkua ja everything but the bagel - maustetta. Tämän myötä en juurikaan enää syö leipää, koska tämä yhdistelmä on jotain niin herkullista.\nNyt sydämeni vei nämä frittikurkut. Googlatessani ohjetta huomasin että vaihtoehtoja on paljon. Osa taikinoista oli tehty piimään, siinä missä toiset olivat käyttäneet olutta. Meillä ei ollut kumpaakaan, joten käytin taikinassa vichyä.\nResepti on muutenkin ihan oma versioni. En kikkaillut mausteiden kanssa, sillä yksinkertainen on monesti parempaa. Silti kurkut olivat täydellisen herkullisia.\nEkan testikurkun jälkeen huomasin, että suolaa kannattaa laittaa yllättävän reilusti. Itse toki pidän suolaisemmista ruoista muutenkin, joten testikurkku ja suolan lisääminen asteittain on kannattavaa että herkku on juuri sinun suuhusi paras.\n20 kpl mini Snack - maustekurkkuja (esim Felix)\n1,2 dl Vichyä\nSekoita jauhot, Vichy ja mausteet ja anna turvota vartti.\nKuivaa kurkuista ylimääräinen neste talouspaperiin.\nDippaa kurkut taikinaan ja laita paistumaan öljyyn. Pikkukurkut paistuvat nopeasti joten käännä ne äkkiä ja nosta sitten talouspaperin päälle. Paperi imee ylimääräisen öljyn.\nTarjoile heti dippikastikkeen kanssa. Erityisesti valkosipuli ja aurajuustodippi sopii näiden kanssa hyvin.


Mereen laskevien virtavesien herkkien eliölajien elinympäristöjen parantaminen - Vaikuta vesiin\nMereen laskevien virtavesien herkkien eliölajien elinympäristöjen parantaminen\nRavinne- ja kiintoainekuormitus rehevöittävät vastaanottavaa meriympäristöä. Tämän lisäksi ne haittaavat virtavesien herkkien eliöiden (kalat, simpukat) lisääntymistä virtavesissä ja jokien vaikutusalueella meressä. Useat syyskutuiset uhanalaiset kalalajit lisääntyvät joko meressä tai virtavesissä, mutta elävät suuren osan elämästään meressä, missä ne muodostavat olennaisen osan meren eliöyhteisöä.\nNykyisin käytettävissä olevat toimenpiteet eivät ole riittäviä valuma-alueelta ja pistemäisistä kuormituslähteistä virtavesiin ja niiden kautta Itämereen tulevan ravinne- ja kiintoainekuormituksen vähentämiseksi. Sen vuoksi toimenpiteen sisällyttäminen merenhoidon toimenpideohjelmaan on perusteltua, vaikka toimenpiteen suorana kohteena ovatkin virtavesien valuma-alueet.\nToimenpiteessä kehitetään uusia kiintoaine- ja ravinnekuormitusta vähentäviä menetelmiä ja toteutetaan pilottihankkeita sopivilla virtavesialueilla ja niiden valuma-alueilla, erityisesti alueilla, joilla on merkittäviä joessa lisääntyvien, mutta pääosin meressä elävien lajien populaatioita. Toimenpiteessä selvitetään myös vaikutuksia vesistön ravinnekuormitukseen ja -pitoisuuksiin.\nympäristöministeriö (YM), maa- ja metsätalousministeriö I Nimi Sukunimi I nimi.sukunimi@ym.fi\nViljelijälähtöiset vesiensuojelutoimenpiteet Keski-Uudellamaalla (VILKKU Plus)Toggle\nVILKKU Plus hanke jatkaa VILKKU-hanketta (vuosina 2016–2018) ja keskittyy vähentämään maataloudesta peräisin olevaa ravinnehuuhtoutumaa tiedottamalla viljelijöitä mm. maan kasvukunnon parantamiseen, ympäristötoimien kohdentamiseen ja viljelykierron hyötyihin liittyvistä asioista. Hankealueita ovat Nurmijärvi, Tuusula ja Mäntsälä.\n1.5.2018 – 28.4.2020\nEuroopan maaseudun kehittämisrahasto\nUudenmaan peltojen ravinnekierto kuntoon (UusiRaHa)Toggle\nUusiRaHa–hanke lisää tietoa kerääjäkasvien viljelystä. Kerääjäkasveja voidaan käyttää Uudenmaan kasvinviljelytilojen peltojen kasvipeitteisyyden lisäämisessä ja siten vähentää pelloilta vesistöihin huuhtoutuvaa ravinnekuormitusta. Tuloksista on julkaistu raportti: Känkänen, Hannu, Ketola, Jarmo & Valkama, Pasi. 2020. Uusia tuloksia kerääjäkasveista: UusiRaHa-hanke. Luonnonvara- ja biotalouden tutkimus 18/2020. Luonnonvarakeskus.\nEuroopan maaseudun kehittämisrahasto (EMR)\n500 000 € (EMR 400 000 €)\nK-ryhmä ja ympäristöjärjestö WWF tekevät yhteistyötä uhanalaisten vaelluskalojen pelastamiseksi. Yhteistyössä poistetaan nousuesteitä ja kunnostetaan virtavesiä talkoovoimin ympäri Suomea.\nHanke on alkanut 2017 ja jatkuu toistaiseksi.\nK-ryhmä ja WWF Suomi\nPatokato-hanke tähtäsi kalakantojen elvyttämiseen ja vesien hyvän tilan saavuttamiseen. Alkuvuonna 2017 käynnistyneen hankkeen tavoitteena oli lisätä kalavesien hoidon parissa toimivien tahojen tietoisuutta kalojen vaellusta ja luonnollista elinkiertoa haittaavista turhista kutuesteistä ja käynnistää työ niiden poistamiseksi. Patokato-hankkeessa avattiin puroissa olevia kutuesteitä, kuten tie- ja siltarumpuja pilottiluonteisesti.\nEuroopan meri- ja kalatalousrahasto (EMKR) ja Varsinais-Suomen ELY-keskus\nFreshabit LIFE IP- hankeToggle\nProjektissa rakennetaan kalateitä, elvytetään jokihelmisimpukan kantoja sekä kunnostetaan puroja, jokia, järviä, kosteikkoja ja soita. Työ parantaa sisävesien tilaa ja niistä riippuvaisen luonnon monimuotoisuutta. Lisäksi tuotetaan uutta tietoa ja työkaluja sekä kerrotaan, mitä veden valtakunnassa tapahtuu.\nVesistökunnostuksien tavoitteina on vesilinnuston, jokihelmisimpukan, kalojen ja muun vesi- ja kosteikkoeliöstön elinympäristön parantaminen. Lisäksi kunnostuksilla voidaan edistää alueiden virkistyskäyttöä ja kasvattaa niiden viihtyisyyttä tai luonnon- ja maisemansuojelullisia arvoja, jolloin työstä hyötyvät ihmiset ja luonto. Koska vesistöt ja valuma-alueet eivät tunne rajoja, tarvitaan monta tekevää käsiparia. Työssä on mukana poikkeuksellisen laaja joukko tutkimuslaitoksia, valtion virastoja, yrityksiä, järjestöjä ja rahoittajia\nVesiensuojelu 4K, Kuormitus kuriin konkreettisin keinoinToggle\nHankkeen tarkoituksena on lisätä veden viipymää kohdevesistön (Inkoonjoki) valuma-alueella ja vähentää eroosiota ja rehevöittävien ravinteiden ja kiintoainesten huuhtoutumista sisävesiin ja edelleen Itämereen. Samalla parannetaan alueen tulvanhallintaa ja ilmastonmuutokseen sopeutumista sekä monipuolistetaan elinympäristöjä ja parannetaan näin vesieliöstön elinolosuhteita.\nRaki-ohjelmarahoitus, YM ja WWF\n400 000 € (YM 250 000 €)\nKaupunkivesistöt kuntoon – Helsingin ja Espoon yhteishanke paikallisten vesistöjen vedenlaadun parantamiseksi (Itämerihaaste)Toggle\nHankkeessa pilotoidaan Helsingin Maunulanpurossa ja Espoon Otsolahdessa innovatiivista biohiileen perustuvaa biopuhdistusmenetelmää, jolla hidastetaan virtaamaa ja parannetaan kaupunkialueiden hulevesien laatua vähentämällä ravinteiden, haitta-aineiden ja hienoaineksen määrää hulevesissä. Haaganpuro ja sen sivuhaara Maunulanpuro ovat Helsingissä tärkeitä taimenen kutupaikkoja, joita kaupunkialueella uhkaavat mm. pienteollisuuden päästöt ja liikenteen hulevedet. Otsolahti Espoossa on matala, lähes suljettu merenlahti, joka mataloitumista ja rehevöitymistä pyritään hillitsemään pienentämällä hulevesien kuormitusta.\n1.10.2017 – 30.6.2020\n687 000 € (YM 412 000 €)\nMiitta Rantakari /Helsingin kaupungin ympäristöpalvelut\nVesitalouden hallinta vesiensuojelussa (VesiHave)Toggle\nHankkeessa kehitetään paikallis- ja peruskuivatusjärjestelmien (salaojituksen ja valtaojien) kuivatustehokkuutta ja säätömahdollisuutta peltoviljelyn tuottavuuden parantamiseksi ja haitallisten ympäristövaikutusten vähentämiseksi. Ojituksen ohella tarkastellaan muiden perusparannustoimien vaikutuksia.\n487 400 € (YM 185 000 €)\nHelena Äijö / Salaojituksen tutkimusyhdistys\nJokamiehen ravinnekiertokuution tuotteistaminenToggle\nHankkeessa rakennettiin yksinkertainen ojiin asennettava suodatin, jossa hyödynnettiin biologisessa suodatuksessa käytetyistä autonrenkaista valmistettua rengasleikettä. Pato edesauttoi fosforin sitoutumista ympäri vuoden. Lisäksi pato auttoi muuntamaan ammoniumtyppeä nitraattimuotoon. Sitoutuneet ravinteet kerättiin suotimen pohjalle talteen otettavaksi lietteeksi. Hankkeen tavoitteena oli viimeistellä suodatin, kehittää ravinteiden talteenottojärjestelmä sekä luoda liiketoimintakonsepti ja -verkosto.\n40 000 € (MMM 18 000 €)